text:
Мәләүез районының йәш ғаиләләренә торлаҡ алыуға сертификаттар тапшырылды
Мәләүез районы хакимиәтендә йәш ғаиләләргә торлаҡ һатып алыуға йәки шәхси йорт төҙөүгә социаль түләүҙәр таныҡлығын тапшырыу тантанаһы уҙҙы. Дөйөм 14,5 миллион һумдан ашыу суммаға сертификаттарҙы 2011-2015 йылдарға «Торлаҡ» федераль маҡсатлы программаһының «Йәш ғаиләләрҙе тәьмин итеү» ярҙамсы программаһында ҡатнашыусы 33 ғаилә алды.
Йәш ата-әсәләргә документтарҙы Мәләүез районы хакимиәте башлығы Мәлик Вәхитов тапшырҙы.
— Рәсәй Федерацияһы, Башҡортостан Республикаһы, район бюджетынан бүленгән аҡсалар ярҙамында йәш ғаиләләр үҙҙәренең торлаҡ шарттарын яҡшырта алды. Быйыл ауыл ерендә йәшәүсе 10 ғаиләгә 8 миллион һумдан ашыу ярҙам күрһәтелде. Программаны тормошҡа ашыра башлағандан алып – 2003-2012 йылдарҙа – 544 йәш ғаилә төрлө күләмдә дәүләт ярҙамы алды. Беҙ үҙ яғыбыҙҙан иң мөһим мәсьәләләрҙе хәл итеүҙә хәлебеҙҙән килгәнсә ярҙам итәбеҙ, атап әйткәндә, торлаҡ мәсьәләләрендә, — тине район башлығы.
Квадрат метрҙар менән тәьмин итеү – йәш ғаиләләр һәм уларҙың балаларына социаль ярҙам итеүҙең берҙән-бер сараһы түгел. Һуңғы йылдарҙа мәктәпкәсә белем биреү учрежденияларында урындар етмәү мәсьәләһен хәл итеүҙә алға китештәр бар. Бер нисә балалар баҡсаһы, элек уларҙа төрлө ойошмалар урынлашҡайны, капиталь ремонттан һуң үҙенең тура тәғәйенләнеше буйынса файҙаланыла. Һәм был эш дауам ителә. Бынан тыш, балалар баҡсаһы шәкәр заводы ҡасабаһында ла төҙөлә, тип хәбәр итте Мәләүез районы хакимиәтенең мәғлүмәт-аналитика бүлеге баш белгесе Юлиә Мырҙабулатова.


c: text/html

text:
Рөстәм Хәмитов Инвестиция мөхитен яҡшыртыу буйынса йәмәғәт советы ултырышын үткәрҙе Фото: Олег Яровиков
Рөстәм Хәмитов Инвестиция мөхитен яҡшыртыу буйынса йәмәғәт советы ултырышын үткәрҙе
Рөстәм Хәмитов Инвестиция мөхитен яҡшыртыу буйынса йәмәғәт советы ултырышын үткәрҙе Фото: Олег Яровиков
ӨФӨ, 2015 йыл, 22 декабрь. /«Башинформ» мәғлүмәт агентлығы, Александр Смирнов/.
22 декабрҙә республика Хөкүмәте йортонда Башҡортостан Башлығы Рөстәм Хәмитов Инвестиция мөхитен яҡшыртыу буйынса йәмәғәт советы ултырышын үткәрҙе.
– Йылдан-йыл эшҡыуарлыҡ берләшмәһе инвестиция әүҙемлеген арттырһын, ресурстарын инновацияларға йүнәлтһен, эске һәм тышҡы баҙар өсөн көрәшһен өсөн бизнесты алып барыу шарттарын булдырыу – инвестиция мөхитен яҡшыртыу өлкәһендәге тәү сираттағы бурыс, – тине төбәк етәксеһе. – Бөгөн, ике-өс йыл элекке менән сағыштырғанда, Башҡортостанда хәлдәр бер аҙ яҡшырҙы. Беҙ ошо йәһәттән тығыҙ эшләйбеҙ, әммә хәл ителмәгән мәсьәләләр байтаҡ. Мәғлүмәт технологиялары теле менән әйткәндә, эшҡыуарлыҡ өсөн «уңайлы интерфейс» булдырырға кәрәк.
Әлеге ваҡытта бәләкәй һәм урта эшҡыуарлыҡҡа иғтибарҙы йүнәлтеү мөһим, тип билдәләне республика Башлығы.
– Бәләкәй һәм урта эшҡыуарлыҡ позицияларын көсәйтеү иҫәбенә генә республика иҡтисади яҡтан үҫешә ала. Мин был хаҡта күп һөйләнем. Ҙур бизнес, ҙур предприятиелар производстволарын яңыртырға ашыҡмай. Ошо йәһәттән беҙҙә бер ниндәй ҙә үҙгәреш юҡ. Ҙур компаниялар үҙҙәренең тормошо менән йәшәй. Улар биш-ун, ҡайһылары 20-25 йылға план төҙөгән. Бәләкәй, урта эшҡыуарлыҡ иһә бик әүҙем, ул тиҙ арала хәлде үҙгәртә ала, – тип һыҙыҡ өҫтөнә алды Рөстәм Хәмитов.
Ултырыш барышында Рәсәй субъекттарында Инвестиция мөхите торошоноң милли рейтингы һәм Конкуренцияны үҫтереү стандартының иң яҡшы тәжрибәләрен индереү буйынса саралар, шулай уҡ белем биреү объекттарын төҙөү проекты тикшерелде.

robotstxt: allowed

filter: keep


text:
Газета "Йәшлек" » Махсус бит » Йондоҙнамә (12-18 март)
Йондоҙнамә (12-18 март)
Ылаҡ (22.12 – 20.01)
Үткән ваҡиғалар яйлап онотола башланы һымаҡ. Был арала теләһә ниндәй йүнәлештә лә һиҙелерлек уңыштарға өлгәшерһегеҙ. Шаршамбыла уйламаған ярҙам алырһығыҙ, моғайын. Йома аҡсалата юғалтыу кисереүегеҙ бар.
һыуғояр (21.01 – 19.02)
Осор сәйәсмәндәр, йүнселдәр, кешеләр менән даими эш иткәндәр өсөн уңайлы. Шулай ҙа ҡайһы ваҡыт үҙегеҙҙе яңғыҙ тойорһоғоҙ. Янығыҙҙа ышаныслы кешеләрҙең әҙ булыуы ла эсегеҙҙе бошорор. Йомала ярҙам эҙләргә мәжбүр булырһығыҙ кеүек.
Балыҡ (20.02 – 20.03)
Аҙна башында һеҙҙе ыңғай яңылыҡтар көтә. Шишәмбеләге хәл етеҙ эш итеүегеҙҙе талап итер. Шаршамбынан һуң ниндәйҙер элекке, тулыһынса хәл ителмәгән мәсьәлә ҡалҡып сығыр.
Ҡуҙы (21.03 – 20.04)
Донъя мәшәҡәттәре тулыһынса бирелеп эш итергә ҡамасаулар. Шаршамбылағы һөйләшеү кәйефегеҙҙе мотлаҡ күтәрер. Кесе йомала аҡсағыҙҙы самалап тотоноғоҙ, һис тә кәрәкмәгән әйберҙе һатып алыуығыҙ ихтимал.
Буға (21.04 – 21.05)
Аралашыуҙа ҡытыршылыҡтар килеп сығыр. Ҡайһы саҡ үҙ фекерегеҙҙе яҡлап ҡаты торорға кәрәк булыр. Шаршамбынан һуң юлығыҙҙа ҡаршылыҡтар күбәйеп киткәндәй тойолор. Иң һәйбәт ваҡиғаларҙы ашыҡтырмағыҙ, бер аҙ түҙегеҙ.
Игеҙәктәр (22.05 – 21.06)
Был арала көс-хәлегеҙ артҡанын асыҡ тойорһоғоҙ. Ҡайһы бер ҡатмарлы эштәрҙе лә урынынан ҡуҙғата алырһығыҙ. Кешеләр менән аңлашыу ҙа күпкә еңеләйер. Бәғзеләр менән элек боҙолған араларҙы яңынан тергеҙерһегеҙ.
Ҡыҫала (22.06 – 23.07)
Мәл тәнегеҙҙе һауыҡтырыу өсөн уңайлы. Элегерәк борсоп торған сирҙәр ҙә онотолор. Аҙна барышындағы аралашыу файҙалы булыр. Күптән күрмәгән кеше менән дә арағыҙҙы яңыртырһығыҙ. Иң уңышлы көнөгөҙ – кесе йома.
Арыҫлан (24.07 – 23.08)
Һәйбәт осор. Тик шаршамбыла ғына кәйефегеҙҙе боҙорға теләүселәр табылыр. Кесе йомала ниндәйҙер яңылыҡ ишетерһегеҙ. Әйткәндәй, һеҙ уны күптән көткәйнегеҙ ҙә кеүек. Йомалағы хәлдәр етеҙ эш итергә мәжбүр итер.
Ҡыҙ (24.08 – 23.09)
Был арала йондоҙҙар йортоғоҙҙан алыҫ китмәҫкә ҡуша. Етәкселәр һәм эштәгеләр менән аралашыуҙа ҡыйынлыҡтар килеп сығыуы ихтимал. Кемдер абруйығыҙға тап төшөрөргә маташыр. Быға иғтибар итмәй, асыҡ көрәшкә инмәүегеҙ әлегә дөрөҫ булыр.
Үлсәү (24.09 – 23.10)
Өмөтлө осор. Һиҙелерлек уңыштарға өлгәшерһегеҙ. Шаршамбы һәм шәмбелә был бигерәк тә яҡшы һиҙелер. Мәсьәләләрҙе ыңғай хәл итеү өсөн күберәк урау юлдар эҙләргә тура килер. Бик күптән ишетелмәгән элекке дуҫығыҙ үҙе хаҡында белдерер.
Саян (24.10 – 22.11)
Был арала һеҙгә кешеләр тартылып торор. Ярҙам һорап мөрәжәғәт итеүселәр ҙә булыр. Мөмкин тиклем уларға иғтибар күрһәтергә тырышығыҙ. Осор уҡып һәм белем арттырып йөрөгәндәр өсөн дә уңышлы. Иң ауыр имтихандарҙы ла еңел тапшырырһығыҙ.
Уҡсы (23.11 – 21.12)
Дүшәмбе һәм шишәмбеләге хәлдәр һеҙҙән иғтибарлыҡ талап итер. Был көндәрҙә хата ебәреү ихтималлығы юғары буласаҡ. Етди ҡағыҙҙар менән эш иткәндә уяу булығыҙ. Кесе йомалағы ваҡиғалар кәйефегеҙҙе күтәрер. Аҙна аҙағы тыныс үтер.
Информация
Комментировать статьи на сайте возможно только в течении 4 дней со дня публикации.


text:
Башҡортостанда Экология йылының иң яҡшы эмблема проектына һәм слоганына конкурс дауам итә
ӨФӨ, 2016 йыл, 30 август. /«Башинформ» мәғлүмәт агентлығы, Гөлфиә Акулова/.
Башҡортостандың Тәбиғәттән файҙаланыу һәм экология министрлығы Экология һәм айырыуса һаҡланған тәбиғәт биләмәләре йылының эмблемаһына һәм слоганын эшләү конкурсында ҡатнашыу өсөн ғаризалар ҡабул итә.
Конкурсҡа 2016 йылдың 1 ноябрендә йомғаҡ яһала. Еңеүселәр ҡиммәтле бүләктәр, «Тәбиғәт» республика экология журналына йыллыҡ подписка менән бүләкләнә.
Бәйгелә теләгән һәр кем, шул иҫәптән авторҙар коллективы ҡатнаша ала. Ғаризалар һәм проекттар быйыл 1 октябргә тиклем nikandrova.n@bashkortostan.ru электрон почтаһына йәки Өфө ҡалаһы, Ленин урамы, 86, 213-сө бүлмә адресы буйынса ҡабул ителә. Белешмә өсөн телефон: (347) 218-04-29.


text:
Газета "Йәшлек" » Әҙәбиәт » Юмор » Кәңәшсе
Кәңәшсе
Ауыл халҡы өсөн үтә мөһим йыйылыш бара: иртә яҙҙан башлап ҡара көҙгә тиклем һыйыр-башмаҡтарҙы көтөргә көтөүсе билдәләү тураһында етди һөйләшеү ҡуҙғатылған. Ысынында, хәҙерге заманда көтөүсе табыу ни ауыр проблемаға әйләнде. Элегерәк көтөүселәр сиратҡа баҫып торалар ине. Әлеге ваҡытта улар юҡ. Кешеләр малдарҙы сиратлап та көтөп ҡараны – һөҙөмтәһе насар. Кемдер был эшкә ихлас тотонһа, күрше-тирәһенән, дуҫ-иштәренән насар һүҙ ишетмәҫ өсөн бар тырышлығын һала, ә берәүҙәр, ололар, үҙҙәренең мал артынан йөрөргә хәле етмәгәс, ҡалала йәшәгән бала-сағаһын ҡайтарып ҡуша. Улар мал көтә беләме ни, тороп һуғып ебәрәләр ҙә, үҙҙәре ҡолаҡсын тығып музыка тыңлап, таш өҫтөндә тик ултыралар. Улар өсөн иң мөһиме – ваҡыт үткәреү. Халыҡ һәйбәт кенә көтөүсене күрергә зар-интизар булған, күпме һораһа, шул тиклем аҡса түләргә әҙер.
Көтөүсе лә үҙ баһаһын халыҡҡа еткерергә тырышты: «Мин был ауыл кешеһе түгел, көтөүлектәрҙе, мал эсерә торған йылғаны белмәйем. Шуға күрә бик аҡыллы ғына, тыуған ерен яҡшы белгән бер кәңәшсе кәрәк булыр. Әлбиттә, ул бушҡа эшләмәҫ, уныһын үҙегеҙ ҡарағыҙ», – тине.
Әбделкәрим баҫты ла: «Беҙҙең ауыл халҡы бик уңған, мал һанын ҡыҫҡартмаҫ, был йәһәттән көтөүсегә зарланырға урын юҡ. Ауыл йәштәре ҡалаға китеп бөттө, эш юҡ. Мәктәпте яптылар, клубты һаттылар. Беҙ шул мал менән булышабыҙ, балалар хаҡына, уларҙы ҡайғыртып йәшәйбеҙ. Бала – бауыр ите, тип юҡҡа ғына әйтмәгәндәрҙер. Мәҫәлән, минең күрше Гөлъямалдың ҡыҙы ҡалала йәшәй, йылына бер тапҡыр ялға ҡайта. Әсәһенә күстәнәскә бер әсмүха сәй, өс-дүрт йөҙ грамм кәнфит алып ҡайта. Әсәһе шатлығын ҡайҙа ҡуйырға белмәй, иң яҡын кешеләрен ҡыҙының күстәнәс сәйенән ауыҙ иттереп сығара. Ә ҡыҙы киткәндә 3 – 4 ҡапсыҡ ит-май тейәп алып ысҡына. Йәки Әхмәтдиҙең улы Себерҙә эшләй. Улар ни ярты машина ризыҡ тейәп китә. Алһындар – йәл түгел. Беҙ, ҡарттар, күп ашамайбыҙ, балалар асыҡмаһын, ит-майға улар интекмәһен», – тип һүҙен тамамланы.
Йыйылышты алып барыусы: «Ситкә киттегеҙ, көтөүсе һәм уға кәңәшсе тураһында һөйләшәйек», – тип иҫәртеп ҡуйҙы.
Аҡ күлдәк кейгән, муйынына галстук таҡҡан мыҡты кәүҙәле бер ир торҙо ла: «Бында күп һөйләүҙең кәрәге юҡтыр. Көтөүсе һәм уға кәңәшсе кәрәклеге бер кемдә лә шик тыуҙырмай. Әле мин ҡалала булып ҡайттым. Бер вуздың ректоры менән һөйләшеп ултырғанда ҡулдары менән ике таяҡҡа таянған, ишекте саҡ асып бер ҡарт килеп инде. «Нәҡ үҙ ваҡытында килдең, Аллабирҙе олатай, – тине ректор, – ул ошонда күп йылдар ректор булып эшләгән, әле хаҡлы ялда, минең иң тоғро кәңәшсем булып тора. Уға арыу ғына эш хаҡы билдәләгәнмен, аҙнаһына 1 – 2 тапҡыр килеп, файҙалы кәңәш биреп китә. Мин уның әйткәнен үтәп, ҡул ҡуям, мисәт һуғам», – ти. Заман башҡа – заң башҡа тигәндәй, хәҙер көтөүсенән министрға тиклем кәңәшсе тоталар. Тимәк, ул – тормош өсөн бик кәрәкле кеше. Шулай булғас, ҡәҙерле иптәштәр, көтөүсенең һорауын тулыһынса үтәйек, эш хаҡын йәлләмәйек. Малыбыҙ туҡ, ҡараулы булыр», – тип үҙе башлап ҡулын күтәрҙе. Күптәр уның тәҡдимен хуплап ҡабул итте. Шулай итеп, көтөүсе һәм кәңәшсе билдәләнде.
Информация
Комментировать статьи на сайте возможно только в течении 4 дней со дня публикации.


text:
Балалар йөрәгенә юл
Был көндө балаларҙың шат тауышынан Белорет балалар һәм үҫмерҙәр өсөн социаль приют бүлексәһе айырыуса яңғырап торҙо. Ҡыуанмаҫлыҡмы ни?! Уларға бит байрам алдынан өлкән апай-ағайҙары килде. Ҡунаҡтар ҙа бит буш ҡул менән килмәгән. Балалар ҙа уларҙы ят итеп тормай, апайҙары ҡулынан бүләктәр, тәмлекәстәр алды.
Балаларҙың, кеменеңдер ҡулында “Хоккей” өҫтәл уйыны, икенсеһе, бәләкәйерәге, үҙенә оҡшаған уйынсыҡ - медицина инструменттарын алған, хәҙер иптәш ҡыҙын “дауалаясаҡ”, уҡырға яратҡандары төҫлө, сағыу китаптарҙы тотҡан. Ғөмүмән, уйынсыҡтар, китаптар, тәмлекәстәр, һуттар барыһына ла етте.
Белорет приютына килгән ирекмәндәр, бағымсылар, ярҙам ҡулы һуҙырға әҙер торған апай- ағайҙар балаларҙың көтөп алған ҡунаҡтары. Уларҙың приютҡа килеүен тәрбиәләнеүселәр ҙә түҙемһеҙләнеп көтөп ала. Яҙ һәм хеҙмәт байрамы алдынан да ҡунаҡтар көттөрмәне. Был юлы уларға “Аверс информ” яуаплылығы сикләнгән йәмғиәте хеҙмәткәрҙәре исеменән урман тармағында программа продукттарын ҡулланыусыларға ярҙам итеү һәм күтәреү бүлеге белгестәре - Ольга Сергеева, Дарья Буслаева, Айнур Ибраһимов, Яков Голубевтар килеп, балаларға кейем-һалым, уйынсыҡтар, тәмлекәстәр таратты.
“Аверс” йәмғиәтенең был тәүге изге эше. Махсус бүленгән 45 мең һумға апай-ағайҙары көндәлек кәрәк-яраҡтар алыуҙы хуп күргән һәм яңылышмаған. Балалар ҙа бүләктәрҙе ихлас күңелдән ҡабул итеп алды.
- Был эште башлап ебәрҙек һәм һуңғыһы булмаҫ, тип ышанабыҙ. Артабан да изге эштәрҙе ошон- дай учреждениеларға йышыраҡ ойошторорбоҙ тигән ниәттә ҡа- лабыҙ. Социаль приюттың 4 йәштән 16 йәшкә тиклемге 50 тәрбиәләнеүсеһенә бүләктәр алып барҙыҡ. Был йәһәттән етәксебеҙ - йәмғиәттең башҡарма директоры Альберт Юрьевич Балаков ярҙам ҡулы һуҙырға әҙер, - тине йәмғиәт белгестәре.
Ярҙам ҡулы һуҙыусыларға приют мөдире Татьяна Логинова, тәрбиәселәр һәм балалар рәхмәттәрен еткерҙе, ҡыуаныстарын йәшермәне.
Еңел булмаған, ауыр заманда йәшәйбеҙ, тибеҙ. Эйе, был ысынлап та шулай, әммә, изгелеклек, миһырбанлыҡ, иғтибарлы мөнәсәбәттә булыу бөгөн дә кешеләргә хас сифат. Быға беҙ үҙебеҙ даими инанабыҙ һәм “Аверс информ” йәмғиәте лә быны тағы бер тапҡыр иҫбатланы.
Автор фотоһы.


text:
Профсоюздар Башҡортостандың Урал аръяғы ихтыяжын уйлай
Башҡортостан профсоюздары федерацияһынан белгестәр төркөмө Башҡортостандың Урал аръяғына урындағы власть, етәкселек һәм тау-металлургия предприятиелары коллективтары менән сорашыуға барҙы.
«Башинформ» агентлығына БР Профсоюздар федерацияһының матбуғат үҙәгенән хәбәр итеүҙәренсә, сәфәр барышында белгестәр Баймаҡ һәм Сибай ҡалаларында, Хәйбулла һәм Баймаҡ райондары ауылдарында булған. Ҡала һәм район башлыҡтары, хеҙмәт буйынса территориаль орган етәкселәре, “Учалы тау-байыҡтырыу комбинаты”ның Сибайҙағы филиалы, “Башмедь” яуаплылығы сикләнгән йәмғиәте, “Сибай элеваторы” яуаплылығы сикләнгән йәмғиәте, “Баймаҡ ҡойоу-механик заводы” асыҡ акционерҙар йәмғиәте, “Бүребай тау-байыҡтырыу комбинаты” ябыҡ акционерҙар йәмғиәте етәкселеге, предприятиеларҙың профком ағзалары менән осрашыуҙар үткәрелгән,
Осрашыу барышында БР Профсоюздар федерацияһы вәкилдәре хеҙмәт ҡануниәтен күҙәтеү һәм урындарҙа социаль хеҙмәттәшлекте ойоштороу менән бәйле хәл торошон анализлаған, предприятиеларҙың профсоюз ойошмаларына хоҡуҡи мәсьәләләрҙе хәл итеүҙә ярҙам күрһәткән.


text:
Фото:
Рөстәм Хәмитов VIII Красноярск иҡтисади форумын асыу тантанаһында ҡатнашты
Фото:
17 февралдә Башҡортостан Президенты Рөстәм Хәмитов һәм республиканың рәсми делегацияһы ағзалары VIII Красноярск иҡтисади форумын асыу тантанаһында ҡатнашты. Тантана Карен Мурадян исемендәге «Себер» халыҡ-ара күргәҙмә үҙәгендә үтте.
Төбәк башлығының матбуғат секретары Артем Вәлиевтың хәбәр итеүенсә, Башҡортостан Президенты Красноярскиҙың яңы эшлекле үҙәгендә төҙөлгән заманса күргәҙмә комплексын ҡараған. «Себер» күргәҙмә үҙәгенең дөйөм майҙаны – 45 мең квадрат метр.
Рөстәм Хәмитов йәнә эре Рәсәй һәм халыҡ-ара компаниялары үҙҙәренең инновацион эшләнмәләрен тәҡдим иткән экспозиция менән танышты.


text:
Мәскәүҙә волонтерлыҡ хәрәкәте буйынса конференция
Мәскәүҙә 20-21 майҙа "Иреклелек: дәүләт һәм граждандар йәмғиәте араһында үҙ-ара ышанысты нығытыуға һәм социаль партнерлыҡты үҫтереүгә өлөш индереү. Халыҡ-ара һәм Рәсәй тәжрибәһе" конференцияһы үтә. Уның эшендә "Башҡортостандың волонтерлыҡ хеҙмәте" республика йәмәғәт ойошмаһы вәкиле Әлфиә Хәбирйәнова ҡатнаша. Конференцияның маҡсаты — Рәсәй һәм сит илдәр волонтерлыҡ хәрәкәте тәжрибәһен тикшереү, ирекле проекттарҙы үҫтереү йүнәлештәрен билдәләү, был өлкәлә закондарҙы камиллаштырыу мәсьәләләрен ҡарау.


text:
Бөрө районында спорт туризмы буйынса РФ-ның асыҡ кубогы үтәсәк
26-28 октябрҙә Бөрө районының “Урман” туристик базаһында спорт туризмы буйынса судьяларҙың Бөтә Рәсәй семинары үтәсәк. Семинар тамамланыу менән, 29 октябрь – 3 ноябрҙә, ошонда уҡ Константин Хомяков иҫтәлегенә спорт туризмы буйынса VI-се асыҡ Рәсәй Кубогы ярыштары үткәреләсәк.
Семинар һәм ярыштарҙың ойоштороусылары — БР Йәштәр сәйәсәте, спорт һәм туризм министрлығы, БР Туристик — спорт союзы менән берлектә Рәсәй Туристик — спорт союзы.


text:
Өфөлә йәшәүселәрҙең эсәк инфекцияһы менән сирләү факты буйынса тикшереү үткәрелде
22 июлдән 26-һына тиклем Өфөлә 16 кешенең эсәк инфекцияһы менән сирләү осрағы теркәлде. Бер ауырыуҙан башҡа барыһы ла дауаханаға һалынды һәм тейешле дауалау ала. Сирләү уртаса ауыр һәм ауыр формала үтә.
Был факт буйынса Роспотребнадзорҙың Башҡортостан Республикаһы буйынса идаралығы белгестәре 23 июлдә эпидемиологик тикшереү башланы. Сирләүселәрҙең барыһы ла «О'КЕЙ» яуаплылығы сикләнгән йәмғиәте гипермаркетында әҙерләнгән һәм һатып алынған продукцияны ҡулланыуы асыҡланды.
Лабораторияла тикшереү өсөн әҙер кондитер изделиелары, аҙыҡ-түлек сеймалы, йыуған һыу алынды. Кондитер цехы персоналын эсәк төркөмөнә һәм стафилококк йоҡтороуға тикшереү ойошторолдо. Өфөнөң Дезинфекция станцияһы 23 июлдә гипермаркеттың производство цехтарында дезинфекция үткәрҙе.
Эпидемиологик тикшереү барышында санитария ҡағиҙәләре талаптарын боҙоуҙар асыҡланды.


text:
Энергетиктар көнө менән!
22 декабрҙә, йылдың иң ҡыҫҡа көнөндә, энергетика комплексы хеҙмәткәрҙәре һәм ветерандары үҙ һөнәри байрамдарын билдәләй.
Башҡортостан Президенты Рөстәм Хәмитов улар исеменә ҡотлау ебәрҙе. Унда, энергетика тармағы төбәк иҡтисадының мөһим стратегик секторҙарының береһе булып тора, тип билдәләнә. Республиканы яңы үҫеш баҫҡыстарына сығарыу буйынса күләмле проекттарҙы ғәмәлгә ашырыу энергетиктарҙың төплө белеменә, инициативаһына һәм эшлеклелегенә бәйле. Иң мөһиме – халыҡтың именлеге.
— Тармаҡҡа реформа үткәреү иҡтисади конкуренция шарттарында һеҙҙең алға динамик үҫешеү бурысы ҡуя. Һеҙҙең һөнәри оҫталығығыҙ республика ҡулланыусыларын электр энергияһы һәм йылылыҡ менән ышаныслы тәьмин итеү, энергетика тармағын артабан модернизациялау буйынса яуаплы бурыстарҙы хәл итергә булышлыҡ итер, тип иҫәпләйем. Былар, беренсе сиратта, Урал аръяғы йылылыҡ-электр үҙәге магистрален киңәйтеү, 2-се Өфө йылылыҡ-электр үҙәге магистрален реконструкциялау, 5-се Өфө йылылыҡ-электр үҙәген төҙөү, — тип һыҙыҡ өҫтөнә алына төбәк башлығы мөрәжәғәтендә.
Рөстәм Хәмитов белгес-энергетиктарға, электростанциялар, электр һәм йылылыҡ селтәрҙәре, ремонт-төҙөлөш һәм махсуслаштырылған предприятиелар эшселәренә һәм хеҙмәткәрҙәренә уңышлы эшләүҙәрен, яңы хеҙмәт ҡаҙаныштары, ныҡлы һаулыҡ, изгелек һәм именлек теләне.


text:
Өфөлә йәштәр өсөн вакансиялар йәрминкәһе үтәсәк
Өфө статистика, информатика һәм иҫәпләү техникаһы колледжында (Киров урамы, 65) йома, 11 майҙа ҡала вакансиялар йәрминкәһе үтәсәк. Сараны Киров районы хакимиәтенең мәҙәниәт һәм йәштәр эштәре буйынса бүлеге менән берлектә Өфөнөң Йәштәр сәйәсәте буйынса комитеты һәм баш ҡаланың Йәштәр мәшғүллегенә булышлыҡ итеү үҙәге үткәрә.
Төбәктең Йәштәр сәйәсәте һәм спорт министрлығынан хәбәр итеүҙәренсә, йәрминкәлә 30-ҙан ашыу предприятие үҙ вакансияларын тәҡдим итәсәк.
Шулай уҡ барлыҡ теләүселәр ҡаланың «ИНДИГО» психологик-медик-социаль оҙатыу үҙәге белгестәрендә һөнәри йүнәлеш буйынса тест үтеп, Эске эштәр министрлығының Өфө юридик институты студенттарынан юридик консультация ала аласаҡ.
Сара 14 сәғәттә башлана. Белешмәләр өсөн телефон: 279-06-56, 279-06-35.


text:
«Иштәк» һүҙенең килеп сығышы.
Тарихсы һәм журналист Нияз Алсынбаев ҡатнаша.
«Туған телдә һөйләшеү, йырлау – бөтә ауырыуҙарҙан да дауа…» 2-се тапшырыу.
Тәжрибәле педагог, «Тормош һабаҡтары» дәреслектәре авторы Мәрйәм Бураҡаева ҡатнаша.
Ҡала шарттарында балаларҙы туған тел нескәлектәренә өйрәтеү. 1-се тапшырыу
Тәжрибәле педагог, «Тормош һабаҡтары» дәреслектәре авторы Мәрйәм Бураҡаева ҡатнаша.
Ҡыш миҙгеленә бәйле терминдар. 2-се тапшырыу.
Билдәле тележурналист, Башҡортостандың атҡаҙанған мәҙәниәт хеҙмәткәре Сәрүәр Сурина менән әңгәмә.
Ҡыш миҙгеленә бәйле терминдар. 1-се тапшырыу.
Билдәле тележурналист, Башҡортостандың атҡаҙанған мәҙәниәт хеҙмәткәре Сәрүәр Сурина менән әңгәмә.
«Баланың теле әсә телендә асылырға тейеш…»
Социология фәндәре кандидаты, өс бала атаһы Илгиз Солтанморатов ҡатнаша.
Комментарий
…һөйләшеү бара…
Һаумыһығыҙ, Әлфиә! «Бәйләнештә» башҡорт фамилиялары тураһында һөйләшеү бара. Бәлки «Һүҙ ҡәҙере» тапшырыуына кәрәк булыр.
Тапшырыуҙарығыҙ тәрән уйҙарға һала…
Һаумыһығыҙ! 17 сентябрҙәге тапшырыуҙа Наил Юлдашбаев әйтеүенсә, «Туған телдә уҡыған баланың фекерләү ҡеүәһе тәрәнерәк була», «Ижадилыҡтың тамыры - әсә теле», «Сит телдә белем алған баланың ижади фекерләү үҫеше тотҡарлана» һ.б. Бык ҡыҙыҡ фекер! Был теманы тәрәнерәк өйрәнеп, ышандырырлыҡ миҫалдар табып, матбуғатта, мәғариф хеҙмәткәрҙәре, ата-әсәләр алдында сығыш яһаусы табылһа, халҡыбыҙ алдында торған проблеманы хәл итеүҙә ҙур аҙым яһалыр ине. Тапшырыуҙарығыҙ тәрән уйҙарға һала, Әлфиә! Рәхмәт! Эшегеҙ уң булһын! Р.Вахитова.


text:
Виталий Мутко мини-футбол үҫешенә ярҙам иткәне өсөн Рөстәм Хәмитовҡа рәхмәтен белдерҙе
Рәсәйҙең спорт, туризм һәм йәштәр сәйәсәте министры Виталий Мутко республика территорияһында «Мини-футболды — мәктәпкә» һәм «Мини-футболды — юғары уҡыу йорттарына» күләмле спорт проекттарын уңышлы тормошҡа ашырыуға ярҙам иткәне өсөн Башҡортостан Президенты Рөстәм Хәмитовҡа рәхмәтен белдерҙе.
Хатта билдәләнеүенсә, Рәсәй Мини-футбол ассоциацияһы менән берлектә РФ Спорт, туризм һәм йәштәр сәйәсәте министрлығы менән тормошҡа ашырылған был проекттар йәш быуынды спорт менән даими шөғөлләнеүгә, сәләмәт йәшәү рәүешен формалаштырыуға әүҙем йәлеп итеүгә булышлыҡ итергә тейеш. Өҫтәүенә был дөйөм Рәсәй проекттарын дәүләт башлығы Дмитрий Медведев менән Хөкүмәт Рәйесе Владимир Путин хуплай.
Виталий Мутко, спорт, атап әйткәндә, мини-футбол үҫеше буйынса Башҡортостан менән уңышлы хеҙмәттәшлек артабан да дауам ителәсәк, тигән ышанысын белдерҙе.


text:
7 йәшлек Артур Ҡадыровҡа ярҙам талап ителә
Башҡортостан Дәүләт телерадиокомпанияһы, “Русфонд” хәйриә фонды һәм “Комсомольская правда” гәзите менән берлектә изгелек марафонын дауам итә. 2013 йылдың июленән ойошторолған берҙәм проект сиктәрендә 39 бала 8 миллион 880 мең 575 һумлыҡ ярҙам алған. Ҡыҙғанысҡа, тағы әллә күпме бала телевизор ҡараусы мәрхәмәтле кешеләрҙең ярҙамына мохтаж. Кушнаренко районында йәшәүсе 7 йәшлек Артур Ҡадыров та улар рәтендә. Артур Ҡадыров әсәһе менән көн һайын шөғөлләнә. Даими күнегеүҙәр уның йөрөү һәләтенә ыңғай йоғонто яһай, телмәрен үҫтерә. Артур быйыл беренсе класта уҡый башлай. Ата-әсәһе улдарының һуңлап булһа ла, мәктәптә барасағына шатлана. Сөнки бала — инвалид, тыумыштан йөрәк сиренә дусар. Бер үк ваҡытта Артурҙың нервы системаһы ла ҡаҡшаған. Уның телмәр үҫеше тотҡарлана, бик һөйләшеп бармай. Ғаиләлә һәр кем Артурҙың үҫеше өсөн тырыша, махсус мәктәпкә йөрөтә, дефектолог, логопедтар менән эшләй. Һөҙөмтәлә малай яйлап өндәрҙе әйтә башлай, ваҡ моторикаһы яҡшыра, үҙе пазлдар йыя. Һөйләмдәр төҙөп һөйләшергә маташа. Ҡыҙғанысҡа, һуңғы арала Артурҙың хәле насарая, уға ашығыс рәүештә операция талап ителә. Республика кардиология үҙәге табиптары уны бушлай яһарға әҙер. Әммә эндоваскуляр операцияны эшләү өсөн махсус прибор кәрәк. Уның хаҡы — 230 570 һум. Кардиохирургтар, мөмкин булған тиклем тиҙерәк операция яһау кәрәклеген белдерә.Ҡадыровтар ярҙам һорап Русфонд хәйриә фондына мөрәжәғәт итә. Ата-әсәнең яҡын арала махсус прибор – окклюдерҙы һатып алыу мөмкинлеге юҡ. Алһыу көнө буйы Артур менән шөғөлләнгәс, эшләмәй, ә атаһы ябай ҡарауылсы. Ғаиләнең бюджеты тулыһынса Артурҙы дауалауға китеп тора. Артур ихлас күңелле, яғымлы, изгелекле бала. Тик тиҫтерҙәре өсөн ул сәйер тойола, уның менән аралашып бармайҙар, ти әсәһе, ә бит малай һәр уйынға ихлас ҡушыла. Юғиһә, баланың танауы, ауыҙ тирәһе зәңгәрләнә, тыны ҡыҫыла, илай башлай. Операциянан һуң Артур был ауырлыҡтарҙы бөтөнләй онотасаҡ, ти табиптар. Тик операцияны тиҙ арала эшләргә кәрәк. Махсус прибор өсөн 230 570 һум аҡса талап ителә. Йөрәк сире менән яфаланыусы ете йәшлек Артур Ҡадыров телевизор ҡараусы мәрхәмәтле кешеләрҙең ярҙамына мохтаж. Бының өсөн 5542 һанына латин хәрефтәре менән DETI һүҙен яҙып смс-хәбәр ебәрергә кәрәк. Бер СМС-хәбәр хаҡы 75 һум. Бер-нисә хәбәр ебәрһәгеҙ ҙә мөмкин, әгәр телефон операторҙары һораһа, аҡса күсереүегеҙҙе раҫларға кәрәк. Бәлки тап һеҙҙең шәфҡәтле йөрәгегеҙ баланың яҙмышын үҙгәртер, уға сәләмәт йөрәк бүләк итер. Артур 1 сентябрҙә мәктәпкә барасаҡ, һәм әүҙем, һәләтле малай тиҫтерҙәре кеүек йүгереп уйнарға, тырышып белем алырға хыяллана.
Хәбәрҙәр
Альп алмаһы сәскә атты
Ҡала баҡсаларының береһен биҙәп йыл да сәскә аткан декоратив алмағас йәнә Өфө халҡы иғтибарын үҙенә йәлеп итте. Хуш еҫле алһыу сәскәләр эргәһендә йәштәр кемуҙарҙан сэлфи яһап, рәссамдар сағыу картиналар яҙып, паркка килгән һәр кем гүзәллектең ләззәтен татып ҡалырға ашыға. Алмағастың ҡырағайы...
Боронғо кәсеп
Борон-борондан халҡыбыҙ ҡул эштәренә маһир булған. Әле һирәк булһа ла боронғо кәсеп менән шөғөлләнеүсе оҫтабикәләр осрай. Шундайҙарҙың береһе, халҡыбыҙҙың ҡабатланмаҫ ҡул эштәрен тергеҙеүҙә үҙ көсөн йәлләмәгән, кешеләргә матурлыҡ өләшеүсе Нурия Ҡыуандыҡова Ейәнсура районында йәшәй....
Сүбиҙәй беҙҙең телекомпания хәбәрселәренә эксклюзив интервью бирҙе
Башҡорт халҡының бөйөк улдарының береһе-Әхмәт Зәки Вәлидиҙең улы Сүбиҙәй Тоған беҙҙең телекомпания хәбәрселәренә эксклюзив интервью бирҙе. Тапшырыу Рәсәй-Башҡортостан телеканалында иртәгә иртәнге сәғәт һигеҙҙә эфирға сыға. Унда Зәки Вәлидиҙең тормошона, ғүмеренең һуңғы көндәренә бәйле быға...
Күҙ ҡамашырлыҡ, йөрәкте елкендерерлек тамаша
“Мираҫ” йыр һәм бейеү фольклор ансамбле миҙгел ябыу айҡанлы сағыу сара ойошторҙо. “Мираҫ”тар сығыштың уңышлы үтеүен теләп, концерт алдынан ошондай дуҫлыҡ түңәрәгенә йыйыла. Унда ниндәй генә милләт вәкиле юҡ: башҡорт, рус, татар, мари, удмурт һәм башҡалар. “Берҙәм ғаилә” тип исемләнгән дуҫлыҡ бейеүе...
Имтихандар башланды
Башҡортостанда быйыл 42 меңдән ашыу туғыҙынсы класс уҡыусыһы төп дәүләт имтиханын тапшырҙы. Ике йөҙләгән уҡыусы бөгөн Өфөнөң 22 –се мәктәбендә инглиз теленән имтихан бирҙе. Сит телдәр буйынса беренсе төп дәүләт имтиханы ике көн үтәсәк: бөгөн яҙма рәүештә булһа, ә иртәгә имтихан...
Һау бул, мәктәп!
Бөгөн 11-се класты тамамлаған 18 мең уҡыусы өсөн һуңғы ҡыңғырау яңғыраны. Өфөләге бишенсе спорт мәктәп -интернатын быйыл ... уҡыусы тамамлай. Белем, спорт өлкәһендә үҙҙәрен тик яҡшы яҡтан күрһәткән уҡыусыларҙы алда оло һынау, ҙур тормош юлы көтә. Сығарылыш класс уҡыусылары уҡытыусыларына, иң...
Өфө һәм башҡала ҡунаҡтары сәләмәтлек байрамында ҡатнашты
“Халыҡ һаулығы көндәре” сиктәрендә Матросов паркында республика сәләмәтлек үҙәктәренең күсмә медицина станциялары ҡабул итеү ойошторҙо. Йәштәр һәм балалар майҙанда иғлан ителгән ярыштарҙа ҡатнашҡан арала ата-әсә сәләмәтлеген бушлай тикшереү мөмкинлеген файҙаланды. Республика кардиология...
Рәсәй һәм донъя хәбәрҙәре
Санкт-Петербургта халыҡ-ара иҡтисади форум ваҡытында Рәсәй президенты Ҡытай халыҡ республикаһының вице-рәйесе Ван Цишань менән осрашты. Владимир Путин формуға килгәне өсөн Ҡытай делегацияһына рәхмәт белдерҙе. Ҡытай Рәсәйҙең иң ҙур сауҙа-иҡтисади партнеры, тине ил етәксеһе. Дональд Трамп менән Ким...
Форум асҡан мөмкинлек
Санкт-Петербургта бөгөн халыҡ-ара иҡтисади фоумдың икенсе көнө. Кисә генә Башҡортостан 11 инвестиция килешеүенә ҡул ҡуйҙы. Уларҙың дөйөм хаҡы 30 миллиард һумдан ашып китә. Республика башлығы киләсәктә Башҡортостандың социаль-иҡтисади үҫешенә етди этәргес бирәсәк бер-нисә мөһим осрашыу үткәрҙе...
Өфөлә Сипайлово биҫтәһендәге айырым урамдарҙы һыу баҫты
Туҡтауһыҙ, ҡойоп тигәндәй ямғыр яуыу сәбәпле, Өфөлә Сипайлово биҫтәһендәге айырым урамдарҙы һыу баҫты. Йорт араларынан автомобилдәрҙә хәрәкәт итеү ҡатмарлашты, тип хәбәр итә социаль селтәрҙә водителдәр. Ҡайһы бер урындарҙа һыу тәгәрмәстең яртыһына тиерлек етә. Синоптиктар алдағы көндәрҙә лә ямғыр...
Өфөлә сик һаҡсыларының дан музейы асылды
Ил тарихын ихтирам иткәндәр сик буйы ғәскәрҙәренең 100 йыллыҡ юбилейына бағышланған тантанаға 37-се мәктәптә йыйылды. Яңы музей илһөйәрлек тойғоһо таныш һәр кем өсөн кәрәк һәм ҡиммәт. Илебеҙҙең төрлө мәлдәрендә сик һағы ғәскәрҙәрендә хеҙмәт иткән ватандаштарыбыҙ был тантананы тулҡынланып көтөп алды...
Парламент рәйесе фирҡәләрҙе әүҙемерәк булырға саҡырҙы
Башҡортостанда теркәлеү үткән сәйәси фирҡәләрҙең күбеһе эшләмәй. Йәғни, ҡағыҙҙа ғына ҡала. Был турала бөгөн Дәүләт Йыйылышы-Ҡоролтайҙа үткән осрашыуҙа Константин Толкачев белдерҙе. Парламент рәйесе Башҡортостанда һәр фирҡә өсөн уңайлы һәм ғәҙел шарттар тыуҙырылыуын билдәләп уларҙы хеҙмәттәшлеккә...
Рәсәй һәм донъя хәбәрҙәре
Краснодар крайында “Таҙа һауа-2018” конкурсы үтте. Уның сиктәрендә күсереп йөрөтмәле “Игла” зенит комплекстары бүлексәләре шартлы дошманды юҡ иткән. Конкурста шулай уҡ механик-водителдәр араһында ла ярыш ойошторолған. Дональд Трамп менән Ким Чен Ындың 12-се июнгә тәғәйенләнгән осрашыуы...
Башҡортостан делегацияһы халыҡ-ара иҡтисади форумда ҡатнашыу өсөн Санкт-Петербургҡа юлланды
Башҡортостан башлығы Рөстәм Зәки улы Хәмитов етәкселегендәге рәсми делегация халыҡ-ара иҡтисади форумда ҡатнашыу өсөн Санкт-Петербургҡа юлланды. Рөстәм Зәки улы форумдың пленар ултырышында, энергетика сессияһында ҡатнашасаҡ, шулай уҡ “Рәсәй төбәктәре экспорты” на арналған ултырышта сығыш яһаясаҡ....
Башҡортостан социаль инфраструктураны үҫтереүгә инвестицияларҙы ҡырҡа арттыра ала
Башҡортостандың “Башнефть” компанияһы акциялары өсөн 7 миллиард һумдан ашыу дивидент алыуы ихтимал. Нефть компанияһының директорҙар советы үткән йылдағы эшмәкәрлеккә йомғаҡ яһаны һәм ыңғай динамика булыуын билдәләне. 2017 йыл йомғаҡтары буйынса дивиденттар Башҡортостанға социаль...
Ни өсөн бензинға хаҡ арта?
Был көндәрҙә был халыҡты иң борсоған һорауҙарҙың береһе. Бер ай эсендә генә яғыулыҡҡа хаҡтың бишенсе тапҡырға ҡиммәтләнеүе водителдәрҙе аптырашта ҡалдырҙы. Наил Йомағужин ай самаһы таксист булып эшләй. Әммә көнөн 12 сәғәт буйы эш урынында үткәрһә лә, бер ниндәй ҙә килем юҡ, тип зарлана. Бензинға...
Тағы ла бер үлемесле авария
Көйөргәҙе районында еңел автомобиль КАМАЗ менән бәрелеште. Бер кеше һәләк булды. Яҡынса мәғлүмәттәр буйынса, Магнитогорс-Ира юлында ВАЗ водителе һул яҡҡа боролған йөк машинаһына барып бәрелә һәм юл ситенә сығып бер-нисә тапҡыр түңкәрелә. Еңел автоомбилдәге бер пассажир урында уҡ һәләк була, 3 кеше...
Июндә ял көндәре
Июндә республика халҡын 12 июндә — Рәсәй көнөн һәм 15-дә Ураҙа байрамын билдәләү уңайынан оҙайлы ялдар көтә.Рәсәй көнө шишәмбегә тура килә. Шуға күрә шәмбе 9 июндәге ял көнө дүшәмбе 11 июнгә күсерелә. Башҡортостан халҡын Ураҙа байрамы көтә, быйыл ул йомаға, 15 июнгә, тура килә. Республика хөкүмәте...
Тылда яуҙа кеүек
Башҡортостанда тыл хеҙмәтсәндәре исемдәрен мәңгелләштерәләр. Республика ирекмәндәре “Тылда яуҙа кеүек” тигән китап өҫтөндә эшләй. Унда Еңеү өсөн фронтта түгел, ә яланда, урманда, завод-фабрикаларҙа тир түккәндәр хаҡында иҫтәлектәр туплана. Әле 15 райондан 60 кешегә бәйле мәғлүмәт йыйылған....
Айсинә Зиндусова эше буйынса суд ултырышы йәнә ике көнгә кисектерелде
11-се майҙа ҡабул ителгән ҡарарға ярашлы, ултырыш бөгөн булырға тейеш ине. Әммә, яуап тотоусы яҡ – Һаулыҡ һаҡлау министрлығы һәм 3-сө бала табыу йорто вәкилдәре эш менән ентекләп танышмауға һылтанып, суд ултырышын 25 майға күсереүҙе һораны. Иҫегеҙгә төшөрәбеҙ, 2015-се йылда Мәләүез ҡалаһында...
Янғын сәбәптәре күп осраҡта кешеләрҙең яуапһыҙлығына бәйле
Шуға күрә, ғәҙәттән тыш хәлдәрҙең эҙемтәләре менән көрәшер алдынан уны иҫкәртеү эшен камиллаштырырға кәрәк. Был хаҡта бөгөн парламентта үткән түңәрәк өҫтәл ултырышында әйтелде
Башҡортостандың көнъяғында янғындар сығыуы ихтимал
Ғәҙәттән тыш хәлдәр министрлығы Хәйбулла районында ут сығыу буйынса 5 класс хәүеф тураһында хәбәр итте. Ҡотҡарыусылар был көндәрҙә халыҡҡа асыҡ һауала ут яҡмаҫҡа, янғын таратырҙай сығанаҡтарҙы ҡарауһыҙ ҡалдырмаҫҡа кәңәш итә. Утты тиҙ арала һүндерергә өмөт булмағанда ярҙам саҡырырға кәрәк....
Рәсәй һәм донъя хәбәрҙәре
Николас Мадуро ҡайтанан Венесуэла президенты итеп һайланды. Һайлау йомғаҡтары буйынса, уның өсөн халыҡтың 68 проценты тауыш биргән. Америка һәм тағы ла бер-нисә дәүләт тауыш биреү йомғаҡтарын танымауҙары тураһында белдерҙе. Аҡ йорт 18 май илдә хакимлыҡ итеүсе фирҡәнең бер-нисә ағзаһына ҡарата...
Бер литр һыу күпме тора?
Өфөнөң Черниковка урамындағы күп ҡатлы йортта йәшәүселәр хатта һыуҙы ла һатып алырға ризалар. Милексе ҡаҙанлыҡты 50 миллион һумға һатырға ҡуйған. Яҡынса мең ярым кеше хәҙер һыуыҡ һыу биреү туҡталыуынан ҡурҡып йәшәй. Өфөнөң Черниковка урамындағы 51 –се йортта йәшәүселәр эҫе һыу...
Рәсәйҙә беренсе июлдән акциздарға хаҡ төшөүе ихтимал
Был турала ҡарар яғыулыҡ-энергетика комплексы өсөн яуап биргән вице-премьер Дмитрий Козак үткәргән кәңәшмәлә ҡабул ителгән. Бензиндың бер тоннаһына акциздар 3 мең һумға арзанайыр, тип көтөлә. Яғыулыҡтың бер литры уртаса 2 һум 20 тингә кәмейәсәк. Һуңғы аҙнала ғына Башҡортостанда бензинға бер-...
Башҡортостан Рәсәйҙә инвесторҙарға уңайлы шарттар тыуҙырған алдынғы төбәк
Республика, төбәк иҡтисадына финанс ағымдар бүлергә ниәтләгән компанияларға айырым ташламалар яһаясаҡ. Был турала төбәк етәксеһе Рөстәм Хәмитов Өфөлә “Нефть. Газ. Химия” конгрессының пленар ултрышында белдерҙе. Республика башлығы әйтеүенсә, Башҡортостан биләмәһендәге быға тиклем Рәсәйҙә...
Башҡортостан Рәсәй-Ҡазағстан хеҙмәттәшлегенә тос өлөш индергән төбәктәрҙең береһе
Был хаҡта Өфөлә Павлодар өлкәһе делегацияһы менән осрашыуҙа әйтелде. Республика башлығы билдәләүенсә, төбәк-ара хеҙмәттәшлек өсөн уңайлы шарттар тыуҙырылған. Рөстәм Хәмитов әйтеүенсә, нефть эшкәртеү һәм нефть химияһы, машиналар эшләү, ауыл хужалығы, мәғариф һәм мәҙәниәт хеҙмәттәшлектең төп...
Инвалидтар өсөн уңайлы шарттар
Республика балалар клиник дауаханаһы менән башҡаланың 17-се клиник дауаханаһында мөмкинлеге сиклеләр өсөн тулыһынса уңайлы шарттар булдырыласаҡ. Төбәк башлығы ҡарары менән был маҡсатта бюджеттан 500 мең һум аҡса бүленә. Хәрәкәте сикле граждандарға һаулыҡ һаҡлау һәм транспорт хеҙмәттәрен...
Өфөлә “Иғтибар, балалар” операцияһы башланды
Юл хәрәкәте именлеге дәүләт инспекцияһынан алынған мәғлүмәттәргә ҡарағанда, йыл башынан республика юлдарында балалар ҡатнашлығында 61 авария теркәлгән. Уларҙа бер баланың ғүмере өҙөлгән, 63-сө йәрәхәтләнгән. Юл инспекторҙары водителдәрҙе иғтибарлы булырға, мәктәптәр, балалар баҡсалары янында...
Башҡортостанда балалар баҡсалары төҙөүгә 1 млрд 300 млн һум йүнәлтеләсәк
Был хаҡта республика башлығы Рөстәм Хәмитов белдерҙе.2020 йылға тиклем төрлө район һәм ҡалаларҙа 2 мең биш йөҙ урынлыҡ мәктәпкәсә учреждениелар төҙөләсәк. Рөстәм Хәмитов билдәләүенсә, Башҡортостанда ғаилә ҡиммәттәрен нығытыу, уның матди хәлен яҡшыртыу буйынса эҙмә-э:лекле саралар күрелә....
- 1
- 2
- 3
- 4
- 5
- 6
- 7
- 8
- 9
- …
- следующая ›
- последняя »


text:
Башҡортостан менән Силәбе өлкәһе араһында хеҙмәттәшлек тураһында килешеүгә ҡул ҡуйылды
ӨФӨ, 2015 йыл, 23 март. /«Башинформ» мәғлүмәт агентлығы, Ғәлиә Нәбиева/.
Өфөлә Башҡортостан Башлығы Рөстәм Хәмитов һәм Силәбе өлкәһе губернаторы Борис Дубровский Башҡортостан Республикаһы Хөкүмәте менән Силәбе өлкәһе Хөкүмәте араһындағы сауҙа-иҡтисади, фәнни-техник һәм мәҙәни хеҙмәттәшлек тураһындағы килешеүгә ҡул ҡуйҙы.
Документ биш йылға иҫәпләнгән. Уның маҡсаты — ике яҡлы бәйләнештәрҙе үҫтереү һәм нығытыу, тип хәбәр иттеләр республика Башлығының матбуғат хеҙмәтенән. Килешеүгә ярашлы, төбәктәр закон сығарыу, сауҙа, ауыл хужалығы, ғилми тикшеренеүҙәр, транспорт, ҡала төҙөлөшө, торлаҡ-коммуналь хужалыҡ, мәғариф, һаулыҡ һаҡлау, урман сәнәғәте, экология, мәҙәниәт, спорт һәм туризм өлкәләрендә хеҙмәттәшлек итәсәк. Шулай уҡ дәүләт милли һәм йәштәр сәйәсәтен, халыҡты социаль яҡлау, киң мәғлүмәт сараларын ғәмәлгә ашырыу өлкәһендә тәжрибә уртаҡлашыу күҙ уңында тотола.
Белешмә. Силәбе өлкәһе республиканың ил төбәктәре менән тауар әйләнешендә икенсе урынды биләй. 2013 йылда сауҙа күләме 30,2 миллиард һум тәшкил иткән. Ошо сумманың 52 проценты (15,7 миллиард һум) республикаға индерелгән тауарҙарға тура килә. Күрше өлкәгә оҙатылған төп тауарҙар – дизель яғыулығы, мазут, ҡағыҙ, минераль ашламалар, автомобиль бензины, ликер-араҡы, ит-колбаса изделиелары, һөт продукцияһы, минераль һыуҙар. Республикаға ҡорос торбалар, төҙөлөш материалдары, йөк машиналары, үҫемлек майҙары, һыра, он, кондитер изделиелары килтерелә.
1998 йылдың ноябрендә Силәбе өлкәһендә Башҡортостандың Даими вәкиллеге ойошторолдо.


text:
7 - 9 майҙа поездарға билеттар ике тапҡыр арзаныраҡ буласаҡ
Ағымдағы йылдың 7 майынан 9-ына тиклем Рәсәй Федерацияһы сиктәрендә хәрәкәт иткән «ФПК» асыҡ акционерҙар йәмғиәтенең алыҫ араға йөрөүсе поездарында юл йөрөүгә тарифтар ике тапҡырға кәметеләсәк. Был көндәргә билеттар һатыла башлаған да инде, тип хәбәр иттеләр Куйбышев тимер юлының Башҡортостан бүлексәһенән.
Ғәмәлдәге тарифтарҙы һығылмалы көйләү графигына ярашлы, 7 — 9 май осоронда «Рәсәй тимер юлдары» асыҡ акционерҙар йәмғиәтенең бүлекдек предприятиеһы — «Федераль пассажирҙар компанияһы» асыҡ акционерҙар йәмғиәтенең алыҫ араға йөрөүсе поездарында юл йөрөүгә кәметеүсе 0,5 коэффициенты ҡулланыласаҡ. Бөтөн төр вагондарҙа ла (плацкарт, купе, СВ) юл йөрөү хаҡы уртаса йыллыҡ хаҡтан ике тапҡырға түбән буласаҡ.
Хәтерегеҙгә төшөрәйек, Рәсәй тимер юлдары селтәрендә һығылмалы тарифтарҙы көйләү графигы файҙаланыла. Тарифтар үҙгәртелгән осорҙарҙы белеп, пассажирҙар сәфәрҙәрен алдан планлаштыра һәм транспорт сығымдарын кәметә ала.


text:
Аҡ халатлылар тәбрикләнде
23 июня 2016 йыл | Һаулыҡ һаҡлау
16 июндә райондың барлыҡ медицина хеҙмәткәрҙәре үҙҙәренең һөнәри байрамын билдәләү өсөн үҙәк район дауаханаһының тамаша залына йыйылды.
Балалар һаулығы һағында
20 июня 2016 йыл | Һаулыҡ һаҡлау
Красноусол балалар шифаханаһының 183 кешене берләштергән ҙур коллективы ла һөнәри байрамдарын – Медицина хеҙмәткәрҙәре көнөн лайыҡлы ҡаршылай. Хозур тәбиғәт ҡосағында урынлашҡан ошо илаһи дауалау, ял итеү урыны шифалы шишмәләре, ләме һәм башҡа дауалау сығанаҡтары менән Рәсәй кимәлендә лә танылыу яуланы. Бында бәләкәй пациенттарға 30-ҙан ашыу төрлө бальнеологик һәм физиотерапевтик процедуралар уҙғарыуға мөмкинлек биргән, ҡеүәтле дауалау-диагностикалау аппаратуралары менән йыһазландырылған 6 бүлек эшләй.
Кеше сәләмәтлеген һәм ғүмерен һаҡлаусылар
20 июня 2016 йыл | Һаулыҡ һаҡлау
Июндең өсөнсө йәкшәмбеһендә Медицина хеҙмәткәрҙәре көнө билдәләнә. Медицина хеҙмәткәрҙәре көнө һөнәри һәм гражданлыҡ бурыстарын оло ҡиммәткә - кешеләр сәләмәтлеген һәм ғүмерен һаҡлауға бағышланған иң кешелекле һәм шәфҡәтле, изге һөнәр эйәләренең байрамы ул. Ошо уңайҙан үҙәк район дауаханаһының баш табибы Зәбиҙә Әхмәт ҡыҙы ҠУЖИНАға (һүрәттә) мөрәжәғәт иттек. Һүҙ уға:
Ял да итәләр, һаулыҡтарын да нығыталар
06 апреля 2016 йыл | Һаулыҡ һаҡлау
"Имәнкәй” санатор-һауыҡтырыу спорт-туристик лагеры бишенсе йыл инде йыл әйләнәһенә санатор-һауыҡтырыу йүнәлешендә эшләй. Бында районыбыҙҙан, республикабыҙҙың район-ҡалаларынан балалар ял итеп кенә ҡалмай, һаулыҡтарын да нығыта. Уларҙың һәр ҡайһыһы нигеҙҙә дауахананан табиптан алынған санатор-курорт дауаланыу карталары менән килә.
Бәләкәс кенә, әммә ҙур хәүеф сығанағы
06 апреля 2016 йыл | Һаулыҡ һаҡлау
Тәбиғәт ҡышҡы йоҡонан уянып, ҡояш йылы нурҙарын сәсеү менән, талпандар ҙа күҙен аса. Өшөүе һәм ас булыуы сәбәпле, иртә яҙҙан уҡ та улар тере йән эйәләренә йәбешергә мөмкин. Нисек кенә булмаһын, ошоно оноторға ярамай: талпандар май айында ныҡлы әүҙемләшә башлай. Бигерәк тә май-июнь айҙарында улар күп була, июлдә яйлап кәмей төшә, ә августа һирәк осрай. Шуға күрә ҡайҙа ғына йөрөһәң дә уяу булырға, был зарарлы бөжәктән һаҡланырға кәрәк.


text:
- Подробности
- Просмотров: 297
ҠЫҘЫЛТАЛ, свидина (Swida), мүшмел һымаҡтар ғаиләһенә ҡараған үҫемлек заты. 40‑тан ашыу төрө билдәле, Төньяҡ ярымшарҙың уртаса бүлкәтендә таралған (башлыса Көнсығыш Азияла һәм Төньяҡ Америкала). Башҡортостанда аҡ Ҡ. үҫә. Нескә һығылмалы ҡыҙғылт йәки һарғылт ботаҡлы, япраҡ ҡойоусы, бер өйлө, күләгәгә сыҙамлы ҡыуаҡ, бейеклеге 1—3 м. Япрағы ҡапма‑ҡаршы урынлашҡан, һаплы, киң йомортҡанан алып эллипс формаһына тиклем, осонда осло йәки ослая барған, йомро йәки шына һымаҡ нигеҙле, өҫ яҡтан йыйырсыҡлы, ҡарағусҡыл йәшел, һирәк төктәре бар, аҫ яҡтан күгелйем, төктәре ҡуйыраҡ. Сәскәһе ваҡ, аҡ төҫтә, ҡалҡан һымаҡ сәскәлектәргә йыйылған. Май—июндә сәскә ата. Емеше — тумалаҡ зәңгәрһыу йәки аҡ төҫтәге төшлө емеш, авг.— сент. өлгөрә. Киң япраҡлы һәм ылыҫлы урмандарҙыңваҡ ағаслыҡтарында үҫә, БР‑ҙың башлыса төньяҡ-көнсығыш райондарында таралған. Баллы үҫемлек. Декоратив үҫемлек, мышы һәм селдәр өсөн аҙыҡ. Текә битләүҙәрҙең, йылғаларҙың һәм һыу ятҡылыҡтары ярҙарының тупраҡ нығытыусыһы. Ҡ. декоратив формалары йәшелләндереүҙә ҡулланыла.
Р.В.Вафин
Тәрж. Г.А.Миһранова


text:
Телефон
Телефон (бор. грек. tῆλe «йыраҡ» һәм φwvή «тауыш») — алыҫ арала урынлашҡан ике йәки бер нисә кешеге һөйләшеү өсөн тауыш тапшырыусы телекоммуникация сараһы. Телефон кеше тауышын кабель, йәки башҡа электр сигналын тапшырыу сараһы аша йыраҡ араға тапшырыу өсөн, электр сигналына әйләндерә, икенсе ҡулланыусыла электр сигналын тауышҡа әйләндерә.
1876 йылда Александр Грэхем Белл беренсе тапҡыр тауыш тапшырыу ҡоролмаһына патент ала. Был инструмент һуңыраҡ күп тапҡыр камиллаша. Телефон тарихта бер-береһенән алыҫтағы кешеләргә туранан-тура һөйләшергә мөмкинлек биргән аппарат була. Бөгөн телефон бизнеста, дәүләт эшендә алыштырғыһыҙ һәм көнкүрештә күп ҡулланылған техника булып ҡала.
Һөйләү өсөн микрофон һәм алыҫта тауышты тыңлау өсөн наушниктар телефондың төп өлөштәре булып тора. Өҫтәмә рәүештә телефонда һөйләшергә теләүсе бар икәнен белдерә торған ҡыңғырау һәм икенсе аппараттың номерын йыйыу өсөн диск менәе йыһазландырыла.1970 йылдан һуң күпселек телефондарҙа әйләне торған диск ҡулланылмай, телефон трубкаһы1963 йылда DTMF эшләгән төмәле номер йыйыу йыһазы менән алыштырыла. Ғәҙәттә, микрофон һәм наушник телефон трубкаһына ҡуйыла. Номер йыйғыс телефон трубкаһына ҡуйыла, йәки база аппаратҡа ҡуйыла. Микрофон тауышты электр сигналына әйләндерә һәм телефон сымдары аша ҡабул итеүсе аппаратка тапшыра. Ҡабул итә торған аппараттын наушниктарында электр сигналдары ишетелә торған тауышҡа әйләндерелә.
Стационар телефондарҙа электр сымдары ярҙамында бәйләнгән, кеҫә телефондары радиоэлемтә ярҙамында бәйләнеш булдыра.
Йөкмәткеһе
Тарихы[үҙгәртергә | вики-тексты үҙгәртергә]
Электр телефон аппаратына тиклем «телефон» термины башҡа уйлап табылған әйберҙәргә ҡарата ҡулланылған, һәм электр аппаратын уйлап табыусылар телефон тип атамаған. Елкәнле кәмәләр менән элемтә ҡоролмаһын 1844 йылда капитан Джон Тейлор уйлап сығара. Был ҡоролмала файҙаланылған дүрт борғо томанлы көндә суднолар[1] Һуңыраҡ, 1860 йылда Иоганн Филипп Рейс был терминда үҙенең Рейс телефоны өсөн ҡуллана, был тауышты электр сигналына әйләндерә торған беренсе аппарат була, телефон һүҙе күпселек телдәр лексикаһына инә.Грек телендә Greek: tῆλe, tēle, «йыраҡ» һәм φwvή, phōnē, «тауыш» тигәнде аңлата, йәғни йыраҡтағы тауыш тигәнде аңлата.
Электр телефонын уйлап табыусыны билдәләү әленән-әле ризаһыҙлыҡ тыуҙыра. Радио, телевизор, лампочка һәм компьютер уйлап тапҡан кеүек, тауышты сым буйынса тапшырыуҙа ла бер нисә кеше эшләй, бер-береһенң идеяһын байырта һәм яңырта. Телефонды кем беренсе уйлап тапҡан тигән бәхәс яңырып тора. Чарльз Борсеур, Антонио Мауси, Иоганн Филипп Рейс, Александр Грэхем Белл, һәм Грей Елисей һәм башҡалар асышты үҙҙәренеке тип белдерә[2]
Александр Грэхем Беллға 1876 йылда беренсе электр телефоны өсөн АҠШ тауар патенты бирелә.[3] Белл патенты көрәштә еңә һәм коммерцияла хәл иткес була. Белл алған патент беренсе төп патент була, бынан һуң телефон аппаратына патенттар күпләп бирелә .[4]
Телефон уйлап табылғас, 1876 йылда венгр инженеры Тивэдэр Паскас телефон станциялары һәм селтәрҙәре төҙөү өсөн тоташтырғыс уйлап таба[5]
Үҫеше[үҙгәртергә | вики-тексты үҙгәртергә]
- 1844 — Инноченцо Манцетти тәүҙә «һөйләшә торған телеграф» йәки телефон. 'Һөйләшә торған телеграф' һәм 'тауышлы телеграф' яңы , 'телефон' исемен менән алыштырыла.
- 1854 йылдың 26 августы — Чарльз Борсеул L'Illustration (Paris) журналында «Transmission électrique de la parole» (һөйләмде электр ярҙамында тапшырыу) тигән мәҡәләһен баҫып сығара, Йохан Райс аппаратына шылтыратыу тураһында яҙа.
- 1861 йылдың 26 октябре — Йохан Райс (1834—1874) Франфурт физика йәмғиәте алдында үҙе эшләгән телефон аппаратын күрһәтә.
- 1865 йылдың 22 августы, La Feuille d’Aoste гәзите хәбәр итеүенсә «Манцетти әфәнде һөйләгән һүҙҙе телеграф сымдары аша тапшырыу ысулын күрһәткән тигән хәбәр йөрөй, инглиз техниктары бер нисә шәхси телефон линияһы төҙөргә ҡарар иткән». Әммә Белл телефоны менән Англия 1876 йылға тиклем таныш булмай.
- 1871 йыдың 28 декабре — Антонио Меуччи америка патент бюроһына протест ебәрә, ике кешегә һөйләшеү өсөн «тауышлы телеграф» булыуы турыһында хәбәр ителә. Был протест, киләсәктә асыш өсөн киҫәтеү итеп бирелгәне асыҡлана.
- 1875 йылдың 6 апреле «Электр телеграфында шылтыратыуҙы тапшырыусы һәм ҡабул итеүсе ҡоролмалар» тигән патент Беллға бирелә.
- 11876 йылдың 11 феврале — Грей шыйыҡ телефон тапшырғысы уйлап таба, әммә уны эшләп булмай.
- 1876 йылдың 14 феврале — Элиша Грей телеграф схемаһы аша кеше тауышын тапшырыу асышы өсөн патент ала.
- 1876 йыл — Александр Белл «Яҡшыртылған телеграф» өсөн патент һорай, яңы телефонда амплитуда модуляцияһы ҡулланыла.
- 1876 йылдың 7 марты — Белл электр тогын тауыш тулҡыны кеүек тибрәлтеп йыр һәм башҡа тауышты тапшырыу өсөн «Яҡшыртылған телеграф» тигән патент ала.
- 1876 йылдың 10 марты — тауыш беренсе тапҡыр уңышлы тапшырыла. Белл трубкаға «Ватсон әфәнде банда килегеҙ, һеҙҙе күрәһем килә» тип әйтә. Ватсон һәр һүҙҙе асыҡ ишетә.
- 1877 йылың 30 ғинуары — даими магнит, тимер диафрагмалар, ҡыңғырыуы булған телефонға Белл патент ала.
- 1877 йылдың 27 апреле — Эдисон углеродлы тапшырғыс өсөн патент ала.
Шулай уҡ ҡарағыҙ[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Timbs, John; «Year Book of Facts in Science and Art», 1844 edition, p. 55.
- ↑ Coe Lewis The Telephone and It's Several Inventors: A History — Jefferson, NC: McFarland & Company, Inc., 1995. — P. 5. — ISBN 978-0-7864-2609-6.
- ↑ Brown Travis Historical first patents: the first United States patent for many everyday things — illustrated. — University of Michigan: Scarecrow Press, 1994. — P. 179. — ISBN 978-0-8108-2898-8.
- ↑ Ҡалып:Patent
- ↑ Puskás, Tivadar. Omikk.bme.hu. 23 май 2010 тикшерелгән.
Әҙәбиәт[үҙгәртергә | вики-тексты үҙгәртергә]
- Brooks, John. (1976) Telephone: The first hundred years (Harpercollins, 1976).


text:
22-10-2013, 13:41 / Яҙмыштар
Тормош юлын яңғыҙ үтмәйек
Был донъяла һәр кемдең күктәр тарафынан яратылған үҙ яртыһы була, тиҙәр. Кеше тыуғанда уҡ ише менән тыуа, тип тә, әйтәләр. Бәлки, ысынлап та, шулайҙыр ҙа, сөнки тормошта һәр нәмәнең һыңары була. Хоҙай бар нәмәне лә парлап яралтҡан. Аҡтың ҡараһы, яҡшылыҡтың яманлығы булған кеүек, әҙәм балаһының да мотлаҡ уға ғына тәғәйен, киләсәктә бергәләп донъя көтөрҙәй, һөйөнөс-көйөнөстәрҙе бергә кисереп, балалар үҫтерерҙәй яртыһы барҙыр. Шуға күрә лә үҫеп, буй еткергәс тә күптәр ошо яртыһын тиҙерәк табырға, уның менән осрашырға, ҡауышырға тырыша. Ләкин табышып, ҡауышыуҙар ҙа һәр кемдеке тѳрлѳсә...


text:
Палеозоология
Палеозооло́гия (архезоология) — палеонтологияла ҡаҙылдыҡ хайуандарҙы өйрәнеү бүлеге[1].
Шартлы рәүештә палеозоологияны умыртҡалылар һәм умыртҡаһыҙҙарға бүләләр. Ҡаҙылдың хайуандарҙың морфологияһы ваҡыт дәүерендә һәм йәшәгән урынына ҡарап билдәләнә.
См. также[үҙгәртергә | вики-тексты үҙгәртергә]
Һылтанма[үҙгәртергә | вики-тексты үҙгәртергә]
- Палеозоология — Ҙур совет энциклопедияһында мәҡәлә
- ↑ Терминологический словарь по зоологии. Русско-башкирский и башкирско-русский (Т.Г.Баишев, 1952)


text:
- Подробности
- Просмотров: 277
САБАҠ (Rutilus rutilus), карп һымаҡтар отрядының карптар ғаиләһенә ҡараған балыҡ. Яҡынса 10 төрө билдәле. Евразияның сөсө һыу ятҡылыҡтарында йәшәй. Кәүҙәһе оҙонса, ян‑яғы ҡыҫылған, оҙонлоғо 10— 15 см (ҡайһы берҙә 30 см тиклем), ауырлығы 150—200 г (һирәк осраҡта 800 г тиклем). Тәңкәләре көмөш‑аҡ төҫтә, эре, тығыҙ ултыра, арҡа һәм ҡойроҡ йөҙгөстәре ҡыҙғылт һары- һоро төҫтә, ҡалғандары — тоноҡ ҡыҙғылт һары. Күҙенең төҫлө ҡатламы сағыу ҡыҙғылт һары төҫтә, өҫкө өлөшөндә ҡыҙыл таптары бар. Йылға балығы. Енси яҡтан 3—5 йылда өлгөрә. Март—майҙа ыуылдырыҡ сәсә, ыуылдырығын үле үҫемлектәргә һала. Үрсеме — 2,5—100 меңгә тиклем ыуылдырыҡ. 20 йылға тиклем йәшәй. Үҫемлектәр, ҡыҫала һымаҡтар, моллюскылар, бөжәктәрҙең ҡарышлауыҡтары, балыҡтарҙың селбәрәһе м‑н туҡлана. БР‑ҙа йылғаларҙа, күлдәрҙә һәм һыуһаҡлағыстарҙа осрай. Кәсеп балығы.
И.П.Дьяченко
Тәрж. Г.А.Миһранова


text:
Өфөлә бөтә илдән йыйылған йәш журналистар интервью алырға һәм тура эфирҙа эшләргә өйрәнәсәкФото: Олег Яровиков | Видео: Мирон Доровских
Өфөлә бөтә илдән йыйылған йәш журналистар интервью алырға һәм тура эфирҙа эшләргә өйрәнәсәк
Өфөлә бөтә илдән йыйылған йәш журналистар интервью алырға һәм тура эфирҙа эшләргә өйрәнәсәкФото: Олег Яровиков
ӨФӨ, 2016 йыл, 1 ноябрь. /«Башинформ» мәғлүмәт агентлығы, Гөлфиә Акулова/.
Өфөлә «Балаларға камера бирҙеләр» I Бөтә Рәсәй медиафестивале эш башланы. Өс көн буйына 17 ҡаланан килгән йәш журналист телевидение, радио, интернет-журналистика, фотовидеоблогинг кеүек өлкәләрҙә тәжрибә туплаясаҡ. Сараны «Телешко» телевидение мәктәбе һәм «Тамыр» телеканалы ойошторған. Медиатренерҙар сифатында режиссер, алып барыусы, «Мәрйен» студияһы директоры (Мәскәү) Александр Романов, «Disney» һәм «Карусель» телеканалдары өсөн проекттар режиссеры Антон Михалев, «Физрук» сериалының монтажлау режиссеры Ирина Бычкова, «Карусель» телеканалы алып барыусыһы Сергей Друзьяк, блогер Оксана Мамонтова, оператор Владимир Жилко саҡырылған.
Өфөгә Салехард, Чебоксар, Ярославль, Ревда, Санкт-Петербург, Советск, Тольятти, Азов, Һамар, Ярославль ҡалаларынан 1-11 класс уҡыусылары килгән. Һәр ҡатнашыусыға тура эфирға сығыу, мәғлүмәт сюжетын төшөрөү өсөн үҙенсәлекле мөмкинлек бирелә. Баш ҡалалағы телеканалдар һәм радиостанциялар йәш журналистарға, операторҙарға, режиссерҙарға эфир ваҡыты бүлә. Бөгөн, 1 ноябрҙә, бер уҡыусы Башҡортостан юлдаш телеканалында «Өфө ваҡыты» тапшырыуын алып барырға ярҙам итә. Йәш хәбәрселәрҙе «Бөтә Өфө», «Рәсәй-1. Башҡортостан» һәм ҡаланың «UTV» каналдарында ла күрергә мөмкин.
«Балалар бер нисә көнгә Өфөләге бөтә телеканалдарҙы берләштерәсәк. Фестивалдең тренинг майҙансығы йәш журналистар өсөн әһәмиәтле булыр һәм Өфөлә яңы йондоҙсоҡтар ҡабыныр, тип ышанғы килә. Киләсәктә ошо фестиваль матур йолаға әүерелер һәм баш ҡалабыҙ балалар журналистикаһы үҙәгенә әйләнер тигән ышаныстабыҙ», — тип һөйләне «Башинформ» агентлығында үткән матбуғат конференцияһында фестиваль етәксеһе, «Телешко» балалар телевидение мәктәбе директоры, «Тамыр» телеканалының баш режиссеры Рөстәм Аҙнабаев.
Фестиваль программаһында төрлө оҫталыҡ дәрестәре ҡаралған. Александр Романов нисек интервью алыу һәм 30 секунд эсендә тамашасылар иғтибарын йәлеп итеү хаҡында һөйләйәсәк, Оксана Мамонтова кадрҙағы ым-ишараға өйрәтәсәк, Өфө блогеры Эдгар Багдасарян YouTube сервисында шәхси блогты урынлаштырыу технологияһын күрһәтәсәк, оператор Владимир Жилко коптер менән эшләү нескәлектәренә төшөндөрәсәк. Бынан тыш, фестиваль барышында ҡатнашыусылар араһында кадр эсендә монтаж менән стендап буйынса донъя чемпионаты ойошторола һәм еңеүсе билдәләнә. Шулай уҡ балалар музыкаль видеоклип төшөрәсәк, актер, «Кухня» һәм «Мамочки» сериалдары йондоҙо Сергей Лавыгин менән матбуғат конференцияһын үткәрәсәк.


text:
2011 йылда Башҡортостандың Халыҡ мәшғүллеге хеҙмәте ярҙамында 88000 кеше эш тапҡан
Башҡортостанда йәшәүсе 88 меңдән ашыу кеше 2011 йылда республиканың Халыҡ мәшғүллеге хеҙмәте ярҙамында эшкә урынлаша алған. 2010 йылда бындай ярҙам менән 99 меңдән ашыу кеше эш тапҡан ине.
Төбәктең Халыҡ мәшғүллеге дәүләт хеҙмәте идаралығынан хәбәр итеүҙәренсә, үткән йылда республикала эшкә урынлашыу кимәле эш эҙләүселәрҙең дөйөм һанынан 67,8 процент тәшкил иткән. 2010 йылда был күрһәткес 66,7 процентҡа тиң ине.
2011 йылда республиканың Халыҡ мәшғүллеге хеҙмәте ярҙамында эшкә урынлашыусыларҙың 49 проценты – тәүгә эш эҙләүсе кешеләр, 33 проценты – бығаса ниндәйҙер һөнәр буйынса эшләүсе граждандар.


text:
Хәйерле юл һиңә, “бриллиант”!28-11-2015, 01:05 // Спорт һәм туризм // Баҫып сығарырға
Кирилл Кольцов ябай кеше түгел. Йомоғораҡ, ҡырыҫыраҡ холоҡло, тренерҙар менән аңлашмай китә, хәбәрселәргә бер ҡасан да интервью бирмәй. Әммә боҙға сыҡһа, оҫталығы менән барыһын хайран итә. Уның кеүек шәп техникалы спортсылар хоккейҙа күп түгел. Талапсан көйәрмән шуға ла Кириллды аҫыл таш гәүһәргә тиңләп, “бриллиант” тип йөрөтә, холҡондағы етешһеҙлектәренә күҙ йома...
Бына әле лә профессиональ хоккейсылар өсөн ғәҙәти булған яңылыҡ ҙур шау-шыу тыуҙырҙы. Кемдер уны быйыл насар уйнауҙа тәнҡитләһә, күптәр бер нимәгә ҡарамай яҡланы. Битарафтар ғына булманы, тимәк, Кольцов – шәхес. Афарин, рәхмәт уға!
...Кириллды оҙатҡас, юлаевсылар Себер яҡтарына сәфәр сыҡты. Новокузнецкиҙың “Металлург”ы башлыса йәш, тәжрибәһеҙ хоккейсыларҙан тора. Аптырайһы түгел, инде нисәмә йыл ундағы таланттар башҡа байыраҡ командаларға китә бара.
Был матчта ошо хәл үҙен шунда уҡ һиҙҙерҙе. “Салауат Юлаев” уйынды нисек теләй, шулай ҡорҙо. Тәүге ике осорҙа иҫәпте 4:1 иткәс кенә “теҙгенде бушатты”. Артем Чернов менән Максим Майоров, ниһайәт, үҙ иҫәптәренә тәүге голдарын яҙҙы. Әлбиттә, хужалар бирешергә теләмәне, шулай ҙа һөҙөмтә беҙҙең файҙаға булды (4:2).
Бөгөн юлаевсылар Ҡаҙағстанда көс һынаша. Ҡыҫҡаһы, тормош дауам итә. Ә Кольцовтың яңы командала артабан да көйәрмәндәрҙе ҡыуандырыуын теләйек.


text:
Газета "Йәшлек" » Махсус бит » Письма » Страница 10
Йыры менән йәмләй тормошто
Махсус бит / Письма // 8-02-2011, 10:42
Поезда китеп барам. Ҡаршымда өс ҡатын-ҡыҙ ултыра: Мәүлиҙә апай, уның синыфташы Гүзәл апай һәм Гөлнара. Өсөһөндә өс төрлө яҙмыш. Уларҙы 20 йылдан ашыу беләм. Сөнки йәшлегем Иглин районының Яңы Ҡыбау ауылында үтте... Улар өсөһө лә матур итеп йырлай, өҙҙөрөп бейей ине. Бөгөн Мәүлиҙә апай хаҡында һөйләмәксемен....
Йөйәгем уңғандары
Махсус бит / Письма // 8-02-2011, 10:41
Белорет районының Йөйәк ауылын ғорур тауҙар уратып алған, әйтерһең дә, ул ҙур ҡаҙан уртаһында ултыра. Ауылды уртаға бүлеп, наҙланып ҡына Инйәр йылғаһы аға. Йөйәгебеҙ яйлап ҡына үрләй: ырыҫлы йәштәр ҡырға китмәйенсә, гөрләтеп өйҙәр төҙөп, ауылда ҡалырға тырыша. Ауыл халҡына килгәндә, ир-егеттәрҙең күпселеге тимер юлында эшләй, урман эштәре менән шөғөлләнә, ә ҡатын-ҡыҙҙарыбыҙ бәйләм бәйләй, балалар тәрбиәләй. Шулай уҡ эшҡыуарлыҡ менән шөғөлләнеүселәр ҙә бихисап. Ауылыбыҙҙың дәрәжәһен, абруйын арттырыусы эшҡыуар Салауат ағай менән Дилара апай Зәйнәғәбдиновтар менән яҡыныраҡ таныштырырға теләйем....
Рәхмәт һиңә, изге йөрәкле хат ташыусы!
Махсус бит / Письма // 8-02-2011, 10:40
Мәсетле районының Һөләймән ауылында почтальон булып эшләүсе, изгелекле, ҡыйыу, оло йөрәкле Анфиса Кашаф ҡыҙы Сафина тураһында яҙмаҡсымын. Был хәл былтыр июнь айында булды. Мин улым Рәмил, тормош иптәшем Рәис менән Өфөнән Екатеринбургҡа ҡайтып бара инек. Көтмәгәндә иптәшемдең хәле насарланып китте. «Хәлем бөтә, тын алыуы ауырлашты», – тигәс, беҙ туҡтаныҡ. Сөнки ирем йөрәк сирле. Үткән машиналарға улым ҡул күтәреп ҡарай, тик береһе лә туҡтамай. Ошолай ни эшләргә белмәй торған саҡта, юл ситенән беҙҙең яҡҡа табан бер ҡатын килгәнен күреп ҡалдыҡ. Улым тиҙ генә уның эргәһенә йүгерҙе һәм хәлебеҙҙе аңлатып бирҙе. Нимә булғанын аңлағас та, ул беҙҙең эргәгә йүгерә-атлай килеп тә етте....
Ҡәйнәмде әсәй кеүек күрәм
Махсус бит / Письма // 8-02-2011, 10:39
Килен булып төшкән тәүге көнөмдән алып, әсәйем кеүек яҡын күреп, ҡәйнәмә «инәй» тип өндәшәм. Ҡәҙерле кешем тураһында гәзит битенә яҙып, күңелен күргем килде.
Сәлимә Йосоп ҡыҙы Таһирова 1921 йылда Әбдрәхим ауылында донъяға килә. Уның бала сағы, үҫмер йылдары ауыр ваҡытҡа тура килә. Аслыҡ-яланғаслыҡ, ҡәһәрле һуғыш был быуын кешеләренең иң гүзәл йәшлек йылдарын әрәм итә. Ләкин ул бер ваҡытта ла ауырлыҡтар алдында юғалып ҡалмай. Уңған, сая ҡыҙ, һәр үҫмер кеүек үк, эшкә сума. Колхозда ал-ял белмәй эшләй. Тракторсы булараҡ, ер һөрә, ашлыҡ сәсә. Тылда үҙенең хеҙмәте менән фашистарҙан үс ала, Еңеү көнөн яҡынайтыуға үҙ өлөшөн индерә....
Сәлимә Йосоп ҡыҙы Таһирова 1921 йылда Әбдрәхим ауылында донъяға килә. Уның бала сағы, үҫмер йылдары ауыр ваҡытҡа тура килә. Аслыҡ-яланғаслыҡ, ҡәһәрле һуғыш был быуын кешеләренең иң гүзәл йәшлек йылдарын әрәм итә. Ләкин ул бер ваҡытта ла ауырлыҡтар алдында юғалып ҡалмай. Уңған, сая ҡыҙ, һәр үҫмер кеүек үк, эшкә сума. Колхозда ал-ял белмәй эшләй. Тракторсы булараҡ, ер һөрә, ашлыҡ сәсә. Тылда үҙенең хеҙмәте менән фашистарҙан үс ала, Еңеү көнөн яҡынайтыуға үҙ өлөшөн индерә....
Ерҙән биҙҙереү
Махсус бит / Письма // 15-01-2011, 11:03
Халҡыбыҙ башлыса ауыл ерендә йәшәй. Унда кешеләргә эш юҡ, шунлыҡтан эскелек, ялҡаулыҡ баҫа. Ситкә китеп эшләү өсөн һөнәр, тәүәккәллек кәрәк. Бөгөн ауылдарҙа ҡарттар, пенсионерҙар өҫтөнлөк итә. Ауылдағыларҙың төп кәсебе – мал аҫрау. Быйылғы ҡоролоҡло йылда күптәр мал һанын ҡыҫҡартты. Сөнки үлән үҫмәне, ҡышҡылыҡҡа бесән аҙ булды. Үлән үҫмәгән сабынлыҡтарға һалым һалдылар....
Дошмандар
Махсус бит / Письма // 21-12-2010, 10:26
Кешенең тәнен генә түгел, йәнен дауалаған Ишмырҙа ағай, аҡ халатлы фәрештә кеүек, айырылып тора. Сөнки ул, киләсәкте күрә белеүе, киң ҡарашлы һәм тәрән белемле, оло тәжрибәгә эйә булыуы менән бер рәттән, олоһона ла, кесеһенә лә, түрәһенә лә, ябайына ла ихтирамлы һәм иғтибарлы ҡарашы менән күптәребеҙгә өлгө ине.
Әбйәлилдең генә түгел, республикабыҙҙың да олуғ шәхесе булған, Башҡортостандың атҡаҙанған табибы, медицина фәндәре кандидаты хаҡындағы бер тарих мине таң ҡалдырҙы. Уны «Йәшлек»те уҡыусылар иғтибарына тәҡдим итәм....
Әбйәлилдең генә түгел, республикабыҙҙың да олуғ шәхесе булған, Башҡортостандың атҡаҙанған табибы, медицина фәндәре кандидаты хаҡындағы бер тарих мине таң ҡалдырҙы. Уны «Йәшлек»те уҡыусылар иғтибарына тәҡдим итәм....
Йәш барһа ла, кеше йәшәүҙән туймай
Махсус бит / Письма // 11-12-2010, 12:41
Хәтер яҙылмаған китап булып күңел һандығына инеп ята ла, асылмаған сер булып үҙең менән был донъянан китә. Шул һандыҡты асып, ҡайһы бер эпизодтарҙы байҡап үтергә булдым.
1928 йылғымын. Мин тыуғанда атайыма – 59, ә инәйемә 47 йәш була. Уларҙың 11 балаһынан иҫән ҡалғаны – мин һәм дүрт йәшкә өлкән апайым. 1935 йылда атайым үлеп китте. Тормош тыныс булһа ла, аслыҡ, яланғаслыҡ хөкөм һөрҙө. Оло йәштә булыуына ҡарамаҫтан, беҙҙе йәшәтеү өсөн инәйем «Ҡыҙыл Башҡортостан» колхозының һарыҡ фермаһына эшкә сыҡты. Йәйгеһен апайым менән мин дә көтөштөк....
1928 йылғымын. Мин тыуғанда атайыма – 59, ә инәйемә 47 йәш була. Уларҙың 11 балаһынан иҫән ҡалғаны – мин һәм дүрт йәшкә өлкән апайым. 1935 йылда атайым үлеп китте. Тормош тыныс булһа ла, аслыҡ, яланғаслыҡ хөкөм һөрҙө. Оло йәштә булыуына ҡарамаҫтан, беҙҙе йәшәтеү өсөн инәйем «Ҡыҙыл Башҡортостан» колхозының һарыҡ фермаһына эшкә сыҡты. Йәйгеһен апайым менән мин дә көтөштөк....
«Йәшлек»тең беренсе бәпесе – Зөбәржәт
Махсус бит / Письма // 4-12-2010, 14:52
Егерме йыл ғүмер. Әҙәм балаһының ғына йөҙөндә, килеш-килбәтендә, хатта бөтөн булмышында юйылмаҫлыҡ эҙҙәрен ҡалдыра, тип йөрөһәм, баҡһаң, йылдар гәзит биттәрен дә үҙгәрмәҫлек итеп һарғайта, таушалдыра икән. Бына, егерме йыл элек сыҡҡан «Йәшлек» гәзитенең төпләмәһе ҡулыма килеп эләккәс, биттәрен бер-бер артлы ҡыҙыҡһынып аҡтарам. Ҡасандыр аҡҡа ҡара менән баҫылған хәрефтәр бер аҙ уңып, ҡағыҙға буяу ныҡ һеңеп таралғанлыҡтан, тоноҡланып ҡалған. Ә фотоһүрәттәре... күҙҙең яуын алып торған бөгөнгө сағыу төҫтәгеләре менән сағыштырырлыҡмы һуң?! Эйе, ваҡыт тигәнең үҙенекен эшләй......
Буй етмәҫлек йондоҙом булып балҡы
Махсус бит / Письма // 27-11-2010, 11:48
Мөхәббәтемде үҙ ҡулдарым менән селпәрәмә килтерҙем. Их, минең балҡып һүнгән йондоҙом! Ҡайҙарға китеп юғалдың һин? Кемде генә үҙеңә йәр итеп һайланың? Уны ысын йөрәктән яратаһыңмы икән? Хәйер, уныһын белеү кәрәкмәйҙер, былай ҙа янған йөрәгем, уны яратыуыңды белһә, билләһи, шартлаясаҡ....
Ауыр саҡта китап биттәрен асам
Махсус бит / Письма // 27-11-2010, 11:46
Иҫән саҡта бер-беребеҙҙең ҡәҙерен белмәһәк тә, ҡара ер ҡуйынына барып ингәс, ерҙе күпме генә тырнап илама, үлгән яҡыныңды кире торғоҙоп ултыртып булмай. Бына ошо иң үкенеслеһе лә инде.
Беҙ ирем менән 25 йылға яҡын йәшәп, өс бала үҫтерҙек. Тик уларҙы аяҡҡа ныҡлы баҫтырып өлгөрмәнек – тормош иптәшем мәңгелеккә яҡты донъя менән хушлашты. Уны ерләгәндән һуң тәүге көндәрҙә, айҙарҙа, ни булғанын төшөнөп етмәйенсә, шаңҡып йөрөгәнмен. Ана, ҡайтып инер, бына, ҡайтып, алдыма тып итеп баҫыр кеүек тойолдо тәүҙә. Балалар ҙа уны артыҡ юҡһынмаған кеүек ине. Тик ике ай тирәһе үтеүгә иремде юҡһыныуҙан, һағыныуҙан йәнемә – йәм, өйөмдә толҡа тапмайынса, һарыға һабыштым. Ҡулға – эш, ауыҙға аш барманы. Көндөҙ, кеше араһында йөрөп, икенсе яҡтан, эшкә лә әүрәп, ваҡыттың үткәне һиҙелмәй ҙә ҡала, ә бына кистәрен......
Беҙ ирем менән 25 йылға яҡын йәшәп, өс бала үҫтерҙек. Тик уларҙы аяҡҡа ныҡлы баҫтырып өлгөрмәнек – тормош иптәшем мәңгелеккә яҡты донъя менән хушлашты. Уны ерләгәндән һуң тәүге көндәрҙә, айҙарҙа, ни булғанын төшөнөп етмәйенсә, шаңҡып йөрөгәнмен. Ана, ҡайтып инер, бына, ҡайтып, алдыма тып итеп баҫыр кеүек тойолдо тәүҙә. Балалар ҙа уны артыҡ юҡһынмаған кеүек ине. Тик ике ай тирәһе үтеүгә иремде юҡһыныуҙан, һағыныуҙан йәнемә – йәм, өйөмдә толҡа тапмайынса, һарыға һабыштым. Ҡулға – эш, ауыҙға аш барманы. Көндөҙ, кеше араһында йөрөп, икенсе яҡтан, эшкә лә әүрәп, ваҡыттың үткәне һиҙелмәй ҙә ҡала, ә бына кистәрен......


text:
Башҡортостан халҡы ENES-2016 конкурсында республика проекттары өсөн тауыш бирә ала
ӨФӨ, 2016 йыл, 11 ноябрь. /«Башинформ» мәғлүмәт агентлығы, Галина Бахшиева/.
Башҡортостан халҡын ENES-2016 Бөтә Рәсәй конкурсы барышында интернет-тауыш биреүҙә ҡатнашырға саҡыралар. Еңеүселәр ENES халыҡ-ара форумының рәсми сайтында асыҡ тауыш биреү юлы менән билдәләнә.
Башҡортостандан бер нисә проект конкурстың финалына сыҡҡан, тип хәбәр иттеләр Энергияны һаҡлау һәм энергетик яҡтан һөҙөмтәле технологиялар буйынса республика ғилми үҙәгендә.
Улар араһында Нефтекамала урамдарҙы яҡтыртыу системаһын, «Башеврокуб» модулле конструкциялар заводының производство бинаһын яңыртыу буйынса проекттар бар.
Тауыш биреү 15 ноябргә тиклем дауам итә.


text:
Балаҡатай районында сираттағы моделле китапхана асылды
Балаҡатай районының иң ҙур башҡорт ауылы Яңыбайҙа моделле китапхана асылды. Ул Яңыбай ауылы кешеләрен генә түгел, янындағы Айғыръял, Монас, Миҙәт ауылдары халҡын да хеҙмәтләндерә, уларҙа дөйөм алғанда 1300 кеше йәшәй. Китапхана яңы мебель менән йыһазландырылған, уҡыусылар өсөн уңайлы шарттар булдырылған.
Сарала китапхана хеҙмәткәрҙәре тарафынан әҙерләнгән «Яҡташтарым менән ғорурланам» проекты ла тәҡдим ителде, уның сиктәрендә ауылдан сыҡҡан билдәле, һәләтле кешеләр тураһында һөйләнеләр, тип хәбәр иттеләр Башҡортостан Республикаһының Милли китапханаһынан.
Башҡортостан Республикаһының атҡаҙанған мәҙәниәт хеҙмәткәре, рәссам Рәшит Ғәлимов тураһында уның ҡыҙы Гөлнур Ғәлимова һөйләне, сарала ҡатнашыу өсөн ул Өфөнән килгән. Башҡортостан гербы авторы Фазлетдин Ислахов үҙе һәм ижады хаҡында бәйән итте.
Әхмәтзәки Вәлиди исемендәге Милли китапхана директоры урынбаҫары Рәзил Бикбулатов Яңыбай ауылы китапханаһына моделле стандарт талаптарына тап килеү сертификатын бирҙе һәм Балаҡатай ерендә моделле китапханалар асыуға үҙ көсөн индергән һәм средстволар һалған кешеләргә рәхмәт хаттарын тапшырҙы.


text:
Умартасылыҡ һәм ҡымыҙ эшләүҙе үҫтереүгә субсидиялар биреү тәртибе раҫланды
Башҡортостан Хөкүмәте ҡарары менән 2013 йылға тиклем «Башҡортостан Республикаһында умартасылыҡты үҫтереү һәм бал етештереүҙе арттырыу» һәм «Башҡортостан Республикаһында ҡымыҙ йылҡысылығын үҫтереү һәм бейә һөтөн (ҡымыҙ) етештереүҙе арттырыу» программалары сиктәрендә республика бюджетынан субсидиялар биреү тәртибе раҫланды.
Программалар Рәсәй Ауыл хужалығы министрлығында хуплау тапты һәм уларҙы тормошҡа ашырыу өсөн өҫтәп финанслау шарттарында федераль средстволар бүленде.
2011 йылда умартасылыҡҡа ярҙам бал ҡорттары күсен аҫрауға (умарталарҙы бал йыйыу урындарына ташыуға, материалдар, һауыттар, бал ҡыуғыс, балауыҙ, рамдар, шәкәр, ветеринар препараттар, махсус кейем һәм башҡаларға) киткән сығымдарҙың бер өлөшөн компенсациялау рәүешендә буласаҡ.
Ағымдағы йылда ҡымыҙ йылҡысылығына дәүләт ярҙамы һауын бейәләрен аҫрау, бейә һөтө етештереү (мал аҙығы, амортизация, электр энергияһына, ветеринар препараттарға, төп фондҡа, малдар өсөн һаҡлау сараларына киткән сығымдар) кеүек ике йүнәлеш буйынса сығымдар өлөшөн ҡаплау өсөн субсидиялар биреү рәүешендә тормошҡа ашырыла, тип хәбәр итә республика Хөкүмәтенең матбуғат хеҙмәте.


text:
Паспортҡа интернет аша заявка бирергә мөмкин
Рәсәйҙең Федераль миграция хеҙмәтенә бөгөнгө көндән алып РФ гражданины һәм сит ил паспортына, шул иҫәптән биометрик паспортҡа ла, ғаризаны интернет аша бирергә мөмкин.
Паспортҡа заявканы рәсәйлеләр gosuslugi.ru дәүләт хеҙмәттәре порталы аша ебәрә ала. Бының өсөн теркәлергә — пенсион страховкалау таныҡлығы номерын индерергә кәрәк. Артабан һеҙгә электрон хеҙмәт менән ҡулланыу өсөн логин менән пароль тураһында мәғлүмәт киләсәк. Бынан тыш, Федераль миграцион хеҙмәт интернет аша адрес-белешмә мәғлүмәтен дә еткерә.
Федераль миграция хеҙмәте директоры урынбаҫары Екатерина Егорованың әйтеүенсә, "электрон төрҙә анкета һәм фотография ебәрелә, документтарҙың ҡабул ителеүе хаҡында мәғлүмәт килгәс, миграция хеҙмәтенә ике тапҡыр барырға тура киләсәк: тәүҙә дәүләт пошлинаһын түләү тураһында квитанцияны күрһәтеү өсөн, һуңынан паспорт алырға”.
Әммә биометрик паспорттарға фотолар әлегә интернет аша ҡабул ителмәй. "Фотоға төшөү өсөн федераль миграция хеҙмәтенә барырға кәрәк буласаҡ, сөнки бының өсөн махсус ҡорамалдар һәм махсус кабиналар ҡулланыла,” – тип аңлата федераль хеҙмәт директоры урынбаҫары.


text:
Фото:
Рөстәм Хәмитов: «Яҙыусылар хеҙмәтенең әһәмиәте баһалап бөткөһөҙ»
Фото:
Өфөлә Башҡортостан Республикаһы яҙыусыларының XV съезы үтә. Форумға 150-нән ашыу делегат – республиканың Яҙыусылар союзы ағзалары, власть органдары, йәмәғәт ойошмалары вәкилдәре, мәҙәниәт эшмәкәрҙәре, йәш авторҙар йыйылған.
Съезда Башҡоростан Президенты Рөстәм Хәмитов та бар, Рәсәй Яҙыусылар союзынан идара рәйесенең беренсе урынбаҫары Геннадий Иванов ҡатнаша.
Бөгөнгө көндә 232 ағзаны берләштергән төбәк яҙыусылар ойошмаһы биш йыллыҡ эшмәкәрлегенә йомғаҡ яһай.
Форумда ҡатнашыусылар алдында сығыш яһап, Башҡортостан Президенты Рөстәм Хәмитов залда йәмғиәткә әхлаҡи йүнәлеш биреүсе һәм күп осраҡта рухи үҫешкә булышлыҡ итеүсе кешеләр ултырыуын һыҙыҡ өҫтөнә алды:
— Съезд — ижади ойошма өсөн оло ваҡиға. Был һуңғы йылдарҙа йыйылған профессиональ һәм ижтимағи мәсьәләләрҙе тикшереү мөмкинлеге лә,— тине республика башлығы. – Халыҡ уйҙарын һәм тойғоларын әҙиптәрҙән яҡшыраҡ берәү ҙә әйтеп бирә алмай. Яҙыусының роле баһалап бөткөһөҙ, айырыуса беҙҙә, Рәсәйҙә.
Рөстәм Хәмитов яҙыусы һәм власть араһындағы мөнәсәбәттәр кеүек мөһим темаға ла ҡағылды. Уның фекеренсә, власть әҙәби процесҡа ҡыҫылырға тейеш түгел, ләкин әҙәбиәтте, яҙыусылар эшмәкәрлеген иғтибарһыҙ ҡалдырырға ла ярамай.
— Әҙәбиәт – ул халыҡтың үҙ-үҙен һаҡлау институты, — тип билдәләне Президент. – Мөхитендә ижадсылары булғанда, халыҡ та тере. Халыҡтың теле һәм әҙәбиәте йәшәһә, ул үҙе лә йәшәй. Дәүләт яҙыусыға ярҙам итергә тейеш – быға иманым камил.
Республика башлығы мәктәптәрҙәге әҙәбиәтте өйрәнеүгә бүленгән сәғәттәрҙе ҡыҫҡартыу кеүек хәүефле тенденцияны ла билдәләне. Әҙәбиәттең көнүҙәк мәсьәләләре тип ул әҙәби тәнҡиттең үҫешмәгән булыуын, уҡыусылар менән, айырыуса төпкөлдә, бәйләнештәрҙе киңәйтеү кәрәклеген билдәләне. Бында, Рөстәм Хәмитов фекеренсә, Интернет ярҙам итә ала. Хәҙер республикала миллион ярым самаһы кеше интернет менән файҙалана — был төбәк халҡының өстән бер өлөшө тиерлек.
Төбәк башлығы съезда ҡатнашыусыларға һөҙөмтәле эшләүҙәрен теләне һәм яҙыусылар ижадына оло хөрмәт менән ҡарауын билдәләне.
Республика Президенты республиканың билдәле яҙыусыларына, әҙиптәренә наградалар тапшырҙы. Билдәле Рәсәй яҙыусыһы, яҡташыбыҙ Талха Йомабай улы Ғиниәтуллинға (әҙәби псевдонимы — Анатолий Генатуллин) «Башҡортостан республикаһының халыҡ яҙыусыһы» тигән маҡтаулы исем Башҡортостан Президенты Рөстәм Хәмитов Указы менән уҙған йылдың декабрендә үк бирелгәйне, һәм бына хәҙер республика башлығы был награданы Талха Ғиниәтуллинға шәхсән үҙе тапшыра алды. «Башҡортостан Республикаһында фиҙаҡәр хеҙмәте өсөн» билдәһен төбәк башлығы Рәшит Низамовҡа һәм Рауил Шаммасовҡа тапшырҙы. «Башҡортостан Республикаһының атҡаҙанған мәҙәниәт хеҙмәткәре» тигән маҡтаулы исемгә БР Яҙыусылар ойошмаһының әҙәби консультанты Фәрзәнә Ғөбәйҙуллина һәм «Башҡортостан» гәзитенең үҙ хбәрсеһе Флүр Ғәлимов лайыҡ булды.


text:
Фото:
Башҡортостан Президенты граждандарҙы ҡабул итте
Фото:
Башҡортостан Президенты Рөстәм Хәмитов Өфөлә йәмәғәт ҡабул итеү бүлмәһендә граждандарҙы ҡабул итте. Бындай ҡабул итеүҙәрҙе ул хәҙер даими рәүештә йылына 7 – 10-дан да кәм үткәрмәҫкә йыйына. Шул уҡ ваҡытта ҡабул итеүҙәр баш ҡалала ғына түгел, республиканың башҡа ҡалалары һәм ауылдарында ла ойоштороласаҡ.
Рөстәм Хәмитовҡа ҡабул итеүгә һигеҙ кеше яҙылғайны. Һәр береһе үҙенең проблемалары менән килде. Авария хәлендәге торлаҡтан икенсеһенә күсереү, балалар йорттарына ярҙам итеү, Өфө лимонарийына һәм Нефтекамалағы Нестеров исемендәге Башҡорт дәүләт художество музейы филиалына капиталь ремонт, республикала бәләкәй авиацияны үҫтереү, айырым ауылдарҙы төҙөкләндереү мәсьәләләре күтәрелде.
Республика Президентына ҡабул итеүгә килгәнгә тиклем Өфөлә йәшәүсе Елена Владимирцева авария хәлендәге үҙе йәшәгән йорттан икенсеһенә күсеү мәсьәләһен биш йыл дауамында башҡа юлдар менән хәл итергә тырышҡан. Йорт төҙөлөүенә 107 йыл, һәм ул Өфө тимер юл вокзалын реконструкциялау сиктәрендә һүтелергә тейеш булған.
Елена Владимирцева әйтеүенсә, ул урындағы властарға күп тапҡыр мөрәжәғәт итеп ҡараған. Пенсионер ейәнсәре һәм бүләсәре менән әүәлгесә ҡатмарлы шарттарҙа йәшәй. Һүтелергә тейешле йортта һыу үткәргес торбалар ҙа юҡ.
Рөстәм Хәмитов БР Хөкүмәте Премьер-министры Сергей Афонинға был һорауҙы тикшерергә һәм икенсе торлаҡҡа күсереү мәсьәләһен 2011 йыл дауамында хәл итергә ҡушасаҡ.
Өфөнән тағы бер ҡатын - Елена Яҡупова республика Президентына Благовещенскиҙағы балалар йорто өсөн спорт залы төҙөлөшөндә булышлыҡ итеүҙе һорап мөрәжәғәт итте. Ул үҙе бағыусы булараҡ ярҙам күрһәтергә әҙер. Ләкин был мәсьәләне хәл итер өсөн уның ғаиләһенең аҡсаһы ғына етмәйәсәк.
Рөстәм Хәмитов Елена Яҡуповаға балаларға ярҙам күрһәтергә әҙерлеге өсөн рәхмәтен белдерҙе. Бындай мәрхәмәтлек, уның һүҙҙәренсә, беҙҙең көндәрҙә һирәк күренеш.
Башҡортостан Президенты, республика балалар йортона мотлаҡ ярҙам күрһәтәсәк, тип ышандырҙы. Уның төҙөлөшөнә аҡсаны бюджеттан алырғамы йәки хәйриә фондтарынанмы – был мәсьәлә спорт залының проекты һәм уның төҙөлөшөнә сметаһы әҙер булғас хәл ителәсәк.
Балалар йортона ярҙамды контролгә алыу БР Хөкүмәте Премьер-министры Зөһрә Рәхмәтуллинаға йөкмәтеләсәк.


text:
Иглин районы хакимиәте башлығы вазифаһын башҡарыу бурысы Вил Хафизовҡа йөкмәтелде
ӨФӨ, 2015 йыл, 25 февраль. /«Башинформ» мәғлүмәт агентлығы, Эльмира Сабирова/.
25 февралдә Иглин районы Советы хакимиәт башлығы Рафиҡ Мусиндың вәкәләттәрен туҡтатыу тураһында ҡарар ҡабул итте. Ул үҙ теләге буйынса отставкаға китте.
Хакимиәт башлығы вәкәләттәрен ваҡытынан алда туҡтатыуға бәйле, район башлығы вазифаһын башҡарыу ваҡытлыса Вил Хафизовҡа йөкмәтелде.
Вил Хафизов хакимиәт башлығының ауыл хужалығы буйынса урынбаҫары булып эшләгән, тип хәбәр иттеләр Иглин районы Советынан.
Рафиҡ Мусин республика колледждарының береһенең директоры вазифаһына кандидат булараҡ ҡарала.


text:
Мәләүез районында игендән иң юғары уңыш алына
ӨФӨ, 2015 йыл, 4 сентябрь. /«Башинформ» мәғлүмәт агентлығы, Розалиә Вәлиева/.
Мәләүез районы аграрийҙары игендән иң юғары уңыш ала. Республика буйынса гектарынан уртаса уңыш 17,6 центнер булһа, Мәләүездә иһә 27,7 центнер тәшкил итә.
Быйыл яҙғы бойҙайҙың уңышы һәр гектарҙан 29,6 центнер (Башҡортостанда һәр гектарҙан уртаса 17,6 центнер уңыш алына), арпаныҡы – 29,9 центнер (республика буйынса 17,4), һоло – 29,5 (республика буйынса – 15,5).
Асыҡланыуынса, Мәләүез районы хужалыҡтарында орлоҡ сәскән ваҡытта No-Till технологияһы ҡулланыла. Уның үҙенсәлеге шунда: уңыш йыйып алынғас ерҙе эшкәртергә кәрәкмәй.
— Элек ауыр техника тупраҡтың өҫкө ҡатламын әйләндерә ине, һөҙөмтәлә анаэробтар (кислородһыҙ йәшәүсе микроорганизмдар) ер өҫтөндә, ә аэробтар аҫта тороп ҡала, һәм улар һәләк була, — тип һөйләй Мәләүез районы хакимиәте ауыл хужалығы идаралығының баш агрономы Аркадий Шафиҡов. – Шуға күрә хәҙер беҙ ерҙе яҙ көнө генә тырматабыҙ.
— Ҡыҙғанысҡа ҡаршы, һауа торошо насар, — ти Аркадий. — Уңыштың 70 процент самаһы баҫыуҙарҙа ҡала. Сентябрҙә вәғәҙә ителгән әбейҙәр сыуағына өмөтләнәбеҙ. Әле һәр аяҙ көндө файҙаланабыҙ. Әлбиттә, ялһыҙ эшләйбеҙ. Хәҙер ураҡҡа 78 комбайн йәлеп ителгән.
Уңышты арттырыу өсөн Мәләүез районы игенселәренең тағы ла ниндәй алымдар индереүе хаҡында «Общественная электрогазета» баҫмаһында уҡығыҙ.


text:
Сиваш
Сиваш, йәки Серек диңгеҙ (укр. Сиваш, Гниле Море, ҡырымтат. Sıvaş, Çürük Deñiz, Сываш, Чюрюк ДенъизSıvaş, Çürük Deñiz, Сываш, Чюрюк Денъиз) — Азов диңгеҙнең көнбайыш ҡултығы. Сиваш Ҡырым ярымутрауын материктан айырып тора. Улар араһынан Ҡырым (Автономиялы) Республикаһы[1] менән Украинаның Херсон өлкәһе араһында сик үтә. Сиваш Ҡырым татарҙары (ҡырымтат. sıvaş, сывашsıvaş, сываш) теленән тәржемә иткәндә «бысраҡ» тигәнде аңлата.
Йөкмәткеһе
Географияһы[үҙгәртергә | вики-тексты үҙгәртергә]
Азов диңгеҙенән Сивашты оҙон Арабат уғы айыра, диңгеҙ менән Генич һәм Промоин боғаҙҙары менән тоташа. Ҡара диңгеҙҙән тар ғына Перекоп муйыны менән айырыла. Тар Чонгар боғаҙы Сивашты көнсығыш һәм көнбайыш өлөшкә бүлә.
Сиваш майҙаны 2560 квадрат километр тәшкил итә. Һай булыу сәбәпле (иң тәрән ере — 3 метр, нигеҙҙә 0,5—1,0 м), йәйгеһен һыуы ныҡ йылына һәм серек еҫе сығара, шуға күрә сығанаҡты Серек диңгеҙ тип йөрөтәләр. Ошо уҡ сәбәп һөҙөмтәһендә диңгеҙ һыуы ныҡ парға оса һәм Сиваш ныҡ минералләшкән.
11 тоҙло һәм әсе тоҙло ҡултыҡтарҙан тора.
Оҙонлоғо — яҡынса 200 км. Киңлеге — 2-35 км.
Тәбиғи майҙаны — 2500 кв.км, шул иҫәптән 100 квадрат километр самаһы утрауҙарға һәм 560-ы квадрат километры ваҡыты-ваҡыты менән генә һыу ҡаплаған учаткаларға тура килә.
Азов диңгеҙе һыуҙары менән туҡлана.
Сиваш ярҙары башлыса түбән, һөҙәк, йәйгеһен тоҙ ҡатламдары менән ҡаплана.
Төбөнә 5 метрға тиклем һәм унан да күберәк ләм ҡатламы ултырған. Тоҙлолоғо 22 проценттан (төньяҡта) 87 процентҡа (көньяҡта) тиклем.
Сивашһыуында тнатрий, магний, калий, бромлы магний һәм башҡа тоҙҙарҙың хлорлы ҡатнашмалары бар.
Тоҙ сығарыу[үҙгәртергә | вики-тексты үҙгәртергә]
Тоҙҙоң дөйөм тоҙ запасы яҡынса 200 миллион тонна тип иҫәпләнә[2].
Сиваштың минераь байлыҡтары базаһында Перекоп бром, фосфор ашламалары етештереүсе Ҡырым Титаны һәм Ҡырым содаһы заводтары төҙөлгән.
Сиваштың Перекоп муйыны менән сиктәш көнбайыш өлөшө дамба менән айырылған һәм, муйындағы бер нисә күл кеүек үк, гигант химия ҡалдыҡтары урынына әйләндерелгән.
Иҫкәрмәләр[үҙгәртергә | вики-тексты үҙгәртергә]
- ↑ 1,0 1,1 Северная часть залива Сиваш расположена в Херсонской области Украины. Южная часть расположена на территории, являющейся объектом территориальных разногласий между Россией, контролирующей бо́льшую часть Крымского полуострова, и Украиной. Согласно административно-территориальному делению России, южная часть залива Сиваш расположена на территории субъекта РФ — Республики Крым. Согласно административно-территориальному делению Украины, южная часть залива Сиваш располагается на территории региона Украины — Автономной Республики Крым.
- ↑ Ҡалып:МГЕ


text:
Газета "Йәшлек" » Новости » Иман » Ҡорбан салғанда уҡый торған доға
Ҡорбан салғанда уҡый торған доға
“Бисмилләһир-рахмәнир- рахим. Аллаһүммә һәзә миңкә үә иләйкә иннә сәләти үә нүсүхи үә мәхйәл үә мәмәти лилләһи рабил ғәләмин. Лә шәрикә ләһү үә бизәликә үмертү үә әнә әүүәүл мүслимин. Аллаһүммә таккабөл миннә һәҙиһил әдхыййә”, – тип кем исеменән ҡорбан салыныуы әйтелә һәм: “Бисмилләһи Аллаһу Әкбәр”, – тип малды боғаҙлайһың. Мәғәнәһе түбәндәгесә: “Эй, Аллам, минең намаҙым үә ғибәҙәттәрем үә тереклегем үә үлемлегем бар ғәләмдең хужаһы Аллаһы Тәғәлә өсөн һәм Уның ҡөҙрәтенәндер. Эй, Алла, ошо ҡорбанды фәлән улыңдан һәм фәлән ҡыҙыңдан ҡабул ит”.
Информация
Комментировать статьи на сайте возможно только в течении 4 дней со дня публикации.


text:
Йола буйынса Мәңгелек утҡа күп милләтле республикабыҙ халҡы исеменән сәскә һалырға тип Башҡортостан Президенты Рөстәм Хәмитов һәм республика етәкселегенән башҡа вәкилдәр килде. Ике тапҡыр Советтар Союзы Геройы Муса Гәрәев ҡәберенә, ҡаһарман яҡташтарыбыҙ Александр Матросов менән Миңлеғәле Ғөбәйҙуллин, легендар командирҙар Миңлеғәле Шайморатов менән Таһир Кусимов бюстарына ла гөлләмә һалынды.
Йола буйынса Мәңгелек утҡа күп милләтле республикабыҙ халҡы исеменән сәскә һалырға тип Башҡортостан Президенты Рөстәм Хәмитов һәм республика етәкселегенән башҡа вәкилдәр килде. Ике тапҡыр Советтар Союзы Геройы Муса Гәрәев ҡәберенә, ҡаһарман яҡташтарыбыҙ Александр Матросов менән Миңлеғәле Ғөбәйҙуллин, легендар командирҙар Миңлеғәле Шайморатов менән Таһир Кусимов бюстарына ла гөлләмә һалынды.
Быйыл унда 11 меңдән ашыу һалдат һәм офицер, хәрби уҡыу йорттары курсанттары, 101 берәмек хәрби техника һәм Рәсәй Хәрби-Һауа көстәренең 68 самолет менән вертолеты ҡатнашты. Рәсәй Президенты, Юғары баш командующий Владимир Путин һуғыш һәм тыл ветерандарын Еңеү байрамы менән ихлас тәбрикләне.
Быйыл хәрби парадты тәүге тапҡыр Рәсәйҙең оборона министры вазифаһында Сергей Шойгу ҡабул итте. Армия генералының парадта хәрби формала (элекке министрҙан айырмалы) ҡатнашыуы сараға тантаналылыҡ өҫтәне.
Башҡортостанда илһөйәрлек тәрбиәләү, егеттәрҙе хәрби хеҙмәткә әҙерләү йәһәтенән тәжрибә уртаҡлашырлыҡ ойошмалар аҙ түгел.
Ҡояш яңы ҡалҡып килә, йоҡо туймаһа ла, түҙәһең — баҙарға таңдан ҡуҙғалалар. Ара әллә ни йыраҡ та түгел, ун биш саҡрым тирәһелер, ат юрттырып барһа, бер сәғәтлек инде. Ҡалаға ла еттек, өйҙәрҙең күплегенә, матур итеп йоморо таш түшәлгән урамдарға иҫем китте.
Өфө районының Михайловка ауылындағы амбулаториянан иртәнән кискә тиклем кеше өҙөлмәй. Бәпестәрен күтәргән йәш әсәләр, мәктәп йәшендәгеләр балалар табибына сират ала. Йөҙҙәренән ихлас йылмайыу китмәгән педиатр Регина Хәйҙәрова менән шәфҡәт туташы Инзилә Әхмәтшина һәр сабыйҙы ентекләп ҡарай, дауалау курсы билдәләй, сәләмәтлекте нығытыу буйынса файҙалы кәңәштәрен бирә.
Был турала күп яҙылды, һөйләнелде, күрһәтелде. Шуға ла һүҙҙәр эпилог урынына булһын.
Нефтекама ҡалаһы дауаханаларында ошондай хәлде бөтөрөүгә йүнәлтелгән саралар тормошҡа ашырылды: өс поликлиникала, ҡатын-ҡыҙҙар консультацияһында, диагностика бүлексәһендә һәм балалар поликлиникаһында табиптарға яҙылыуҙың электрон ысулы эшләй башланы.
Ғәйзулла Ғафаров 112-се Башҡорт кавалерия дивизияһында хеҙмәт иткән, яуҙа алған яранан һуҡыр ҡалған. Уны күрергә насип булманы. Шулай ҙа олатайҙың иҫтәлектәрен гел һөйләй торғайнылар.
Икенсе олатайым (беҙ уны ҡартатай тип йөрөттөк) Миҙхәт Алмаев “Батырлыҡ өсөн” миҙалы менән наградланған. Һуғыш тураһында һөйләргә яратмаһа ла, бер осраҡты йыш хәтерләй ине: уның иңбашы яралана.
Ҡала Советы рәйесе Евгений Семивеличенко был көндө дүрт ветерандың өйөндә булды. Уларҙың һәр береһенә финанс ярҙамы күрһәтелде.


text:
Башҡортостанда «Ҡурай» геолокация системаһы барлыҡҡа килде
ӨФӨ, 2017 йыл, 24 ноябрь. /«Башинформ» мәғлүмәт агентлығы, Ғәлиә Нәбиева/.
Башҡортостанда «Ҡурай» геолокация системаһы барлыҡҡа килде. «Транспорт-навигация үҙәге» объекттарҙың торған урынын билдәләү өсөн юғары кимәлдәге дөрөҫ билдәләү селтәрен сәнәғәт өлкәләренә файҙаланыуға тапшыра, тип хәбәр итә Волга буйы «Интерфакс»ы.
«Ноябрь айында үҙәк был төр хеҙмәтте күрһәтеүгә, уны баҙарға сығарыуға вәкәләтле булды. Бөтә станциялар ҙа эшләп килә, хеҙмәт өсөн тарифтар элеп ҡуйылған. Бөгөндән алып станцияларға тоташырға мөмкин, бөгөн системаны сәнәғәт өлкәһендә файҙаланыуға тапшырыуыбыҙ хаҡында иғлан итәбеҙ», — тине Өфөлә «Смарт-төбәк 2017. Һанлы иҡтисад. Электрон уҡытыу мөмкинлектәре» IT-форумы кулуарҙарында компанияның генераль директоры Андрей Быковский.
Төбәк селтәре 24 референт станцияһынан тора, СК2011 дәүләт координаттары системаһына бәйләнгән.


text:
Иглин районы аграрийҙары республикала беренсе булып көнбағыш сәсеүҙе тамамланы
Иглин районы игенселәре бөгөн, 4 майҙа, республикала тәүгеләрҙән булып көнбағыш сәсеүҙе тамамланы. Иглин баҫыуҙарында был техник культура 700 гектарҙы биләй, тип хәбәр иттеләр БР Ауыл хужалығы министрлығының матбуғат хеҙмәтендә.
Төбәктә йәмғеһе 73681 гектарҙа көнбағыш сәселгән, пландың был 57 процентын тәшкил итә. Майлы культураны 32 райондағы ауыл хужалығы предприятиелары эшкәртә.
Башҡортостанда яҙғы сәсеү дауам итә. Ул планлаштырылған майҙандарҙың яртыһында үткәрелгән — 972000 га. Иген һәм ҡуҙаҡлы культуралар әле 777000 гектарҙы биләй. Планға ҡарата был 64 процент, шәкәр сөгөлдөрө 23509 га майҙанда (41 процент) сәселгән.
Ямғырҙар арҡаһында күп райондарҙа сәсеү темптары бер аҙ һүлпәнәйҙе. Һуңғы тәүлектә яҙғы сәсеү күрһәткесе дүрт процентҡа артты. Урал аръяғының дүрт районында – Бөрйәндә, Ейәнсурала, Йылайыр һәм Хәйбуллала күрһәткестәр үҙгәрешһеҙ ҡалған.


text:
Рөстәм Хәмитов «Торос» хоккей клубы коллективын Юғары лигала чемпион титулын яулауы менән ҡотланы
Башҡортостан Президенты Рөстәм Хәмитов «Торос» хоккей клубы коллективына, илдең Юғары хоккей лигаһында чемпион титулын яулау айҡанлы, ҡотлау ебәрҙе.
— Бөтә республика исеменән һеҙҙе ысын күңелдән еңеү менән ҡотлайым! Тарихта тәүге тапҡыр Башҡортостан клубы Юғары лига чемпионы булды! – тиелә республика башлығының ҡотлау хатында.
Үҙҙәренең матур, һөҙөмтәле уйыны менән «Торос» уйынсылары «республиканың барлыҡ хоккей яратыусыларына ҙур ҡыуаныс килтерҙе», тиелә ҡотлауҙа. Президент иҫәпләүенсә, «Салауат Юлаев» командаһының тәжрибәле уйынсылары, ҡыҙғанысҡа ҡаршы, беҙҙе ҡыуандыра алмаған» осорҙа был еңеү айырыуса мөһим.
— Һеҙ чемпион титулын легионерҙар түгел, ә нигеҙҙә Башҡортостан хоккей мәктәбендә шөғөлләнеүселәр уйнаған состав менән яуланығыҙ, был бик мөһим. Был йәштәребеҙгә, уларҙың тыуған республика өсөн көрәшеү теләгенә булған өмөттәребеҙҙе аҡлай. Киләсәк — Башҡортостан йәштәре ҡулында, — тиелә республика башлығының ҡотлау хатында.
Рөстәм Хәмитов «Торос» хоккей клубы етәкселәренә, тренерҙар штабына, барлыҡ коллективына «юғары профессионализм, оҫталыҡ һәм еңеүгә ынтылыш өсөн» рәхмәтен белдерҙе. Президент уйынсыларға ярҙам иткән көйәрмәндәргә лә рәхмәтен еткерҙе, шулай уҡ «Торос»тың яңы миҙгелдә лә клубтың һәм республика хоккейының лидерлыҡ позицияһын нығыта аласағына ышанысын белдерҙе.


text:
2014 йылда «Башнефть» компанияһы нефть сығарыуҙы 10,8 процентҡа арттырған
ӨФӨ, 2015 йыл, 22 ғинуар. /«Башинформ» мәғлүмәт агентлығы, Эльвира Латипова/.
2014 йылда «Башнефть» 17,8 миллион тонна, шул иҫәптән Тиман-Печора һәм Көнбайыш Себер ятҡылыҡтарында 1,5 миллион тонна нефть сығарған. Башҡортостан биләмәһендә үҫеш 3,9 процент тәшкил иткән — 16 миллион тоннанан ашыу нефть сығарылған. Нефть табыуҙың дөйөм күләме 2013 йылғы кимәлдән 10,8 процентҡа артығыраҡ, тиелә «Башнефть» компанияһы мәғлүмәттәрендә.
Дүртенсе кварталда тәүлегенә уртаса 51,3 мең тонна нефть сығарылған.
2014 йылда нефть эшкәртеү заводтары 21,2 миллион тонна углеводород сеймалын эшкәрткән, был 2013 йылғы күрһәткестәрҙән 1,2 процентҡа күберәк. Тауар продукцияһын сығарыу 1,5 процентҡа — 19,9 миллион тоннаға тиклем артҡан.
Бензин етештереү күләме 2,6 процентҡа — 5 миллион тоннаға тиклем күтәрелгән. Дизель яғыулығын сығарыу 2013 йыл кимәлендә һаҡланған.
Дүртенсе кварталда «Башнефть» бензин (12,5 процентҡа) һәм дизель яғыулығын (3,5 процентҡа) етештереүҙе арттырған һәм вакуумлы газойль (25,4 процентҡа) һәм мазут (7,5 процентҡа) сығарыуҙы кәметкән. Компаниялала быны «Башнефть-Новойл» филиалының водород етештереү ҡорамалын файҙаланыуға индереү менән аңлаталар.
2014 йыл йомғаҡтары буйынса Евро-5 бензинын сығарыу 30,7 процентҡа, Евро-5 дизель яғыулығы 26,6 процентҡа артҡан.


text:
Ласси-Яха (Нгарка-Хорта-Яха ҡушылдығы)
Ласси-Яха — Рәсәй йылғаһы. Ямал-Ненец АО, Ненец АО[1] биләмәләрендә аға. Йылға Нгарка-Хорты-Яха йылғаһының һул ярына тамағынан 33 км өҫтәрәк ҡушыла. Йылға оҙонлоғо 28 км.
Һыу реестры мәғлүмәттәре[үҙгәртергә | вики-тексты үҙгәртергә]
Рәсәй дәүләт һыу реестры мәғлүмәте буйынса йылға Түбәнге Обь һыу бассейны округында урынлашҡан, һыу хужалығы участкаһы — Кара диңгеҙе йылғалары бассейны Таз йылғаһының төньяҡ-көнсығыш сигенән Енисей ҡултығы һыу бассейнына тиклем. Бәләкәй йылға бассейны — бассейны юҡ, йылға бассейны — Таз[2].
Һыу ресурстарының федераль агентлығы мәғлүмәте буйынса [2]:
- Дәүләт һыу реестрында һыу объектының коды — 15050000212115300076104
- Гидрологик өйрәнеү (ГӨ) буйынса коды — 115307610
- Бассейн коды — 15.05.00.002
- ГӨ буйынса һаны (номеры) — 15
- ГӨ буйынса сығарылыш — 3
Иҫкәрмәләр[үҙгәртергә | вики-тексты үҙгәртергә]
- ↑ «Гидротехник ҡоролмалар һәм дәүләт һыу кадастрының Рәсәй Үҙәк реестры».
- ↑ 2,0 2,1 РФ һыу реестры: Ласси-Яха.


text:
Абдулхаҡ ИГЕБАЕВ Болондарҙы күмеп майҙың Нәфис гөлөнә, Еңеү көнө балҡып килде Тыуған илемә! Тик еңеү үҙенән-үҙе Килмәне ергә; Уны яҡлап ҡаһармандар Көрәште бергә! «Мәңгелек дан!» — тигән кеүек Батыр халҡыма, Май ҡояшындай нурланып, Байраҡ талпына!
Киноларҙа ғына күргәнем бар, Уҡып ҡына беләм hуғышты. Ә шулай ҙа «hуғыш» hүҙе мине Тетрәндерә, ҡыҫа hулышты. Һәр көн иртән әсәй, улым, тиеп Башҡайымдан hыйпап уята. Ә ҡайҙалыр hуғыш бара, мине Ауыр хистәр борсой, уйлата…
Фатима Мостафина исемендәге 20-се башҡорт гимназияһы гөрләп торҙо. «Йәншишмә»гә яҙылыусы синыфтар араһында «Аҙна һайын – отош» уйыны үтте! Бүләк тә шәп. 12 әйберҙән торған бик матур сәй сервизы. Кемдәр отор икән уны? Бына уйын башланып та китте. Йәрәбәне III «Б» синыфынан Байрас Бикбаев тартып сығарҙы. V «В»ларҙы ҡотлайбыҙ. Бүләк – уларға! Хәҙер төрлө байрамдар үткәргәндә, …
Continue reading ‘«Аҙна һайын – отош»’ »
Һуғыш тураһындағы мәхшәрҙе әле дәреслектәрҙән генә уҡып беләбеҙ. Ә бит беҙҙең дә ҡарт ҡартатайҙарыбыҙ унда ҡатнашҡан һәм күптәре Тыуған илен дошман ҡулына бирмәҫ өсөн ҡыйыу һуғышып, яу яланында ятып ҡалған. Бөйөк Ватан һуғышына киткән ҡартатаһы тураһында миңә әсәйем һөйләне. Уға был иҫтәлекте үҙенең ҡартәсәһе ҡалдырған.
Илебеҙ халҡы өсөн оло һәм иң иҫтәлекле байрам яҡынлаша – Бөйөк Еңеүгә 73 йыл тула. Был шатлыҡлы ваҡиғаға тиҫтә йылдар үтһә лә, һуғыш шаңы әле лә тынмай.
Әбделмәмбәт – районыбыҙҙа иң ҙур ауылдарҙың береһе. Әлбиттә, ул эшсән, уҡымышлы кешеләре менән дан тота. Аҫаба халыҡ Ҡарағай-ҡыпсаҡ ырыуы вәкилдәре йәшәй бында. Аҫабалыҡ халыҡтың тел байлығында, милли йолаларҙа, ғөрөф-ғәҙәттәрҙә сағыла.
Яҙғы тамсы йырлай йырын, Ҡояшҡай сәсә нурын. Умырзая баш ҡалҡыта, Төйәгенә ҡоштар ҡайта.
Яҙ – тылсымлы һәм серле мәл. Бар тәбиғәт ҡышҡы йоҡонан уяна. Көндәр оҙоная бара. Ҡояш нығыраҡ йылытҡан һайын ҡыйыҡтарҙан тамсылар тама, ҡарҙар ирей һәм урамдарҙан гөрләүектәр аға. Балалар кәмә йөҙҙөрөп уйнай, турғайҙар һыу эсеп, сырҡылдашып йыуына.
Апрель башынан һыу ятҡылыҡтарын һәм уларҙың ярҙарын таҙартыу буйынса «Рәсәй һыуы» акцияһы башланғайны. Ул 15 сентябргә тиклем дауам итәсәк. Уҙған йылда был сарала Рәсәйҙең 80 төбәгенән 1 миллион 500 кеше әүҙемлек күрһәткән. Барлығы 10 мең һыу ятҡылығы таҙартылған, ҡатнашыусылар тарафынан 239,5 мең кубометр сүп-сар йыйылған. Акция һөҙөмтәһе буйынса Башҡортостан, Ингушетия, Хакасия, Мордовиянан ғына ҡалышып, дүртенсе …
Continue reading ‘«Рәсәй һыуы» акцияһы’ »
Республикала тәбиғәт һәйкәлдәрен һаҡлау айырым тәртип буйынса башҡарыласаҡ. Ул биләмәләрҙең сиктәрен аныҡлау өсөн кәрәк. Беҙҙә тәбиғәт һәйкәлдәре 40 – 50 йылдар элек барлыҡҡа килгән, әммә ул саҡта сиктәре, майҙандары, урынлашҡан ерҙәре асыҡ билдәләнмәгән. Хәҙерге закон буйынса тәбиғәт паркы, дәүләт заказниктары эсендә айырым тәбиғәт һәйкәле була алмай. Ул һаҡланған тәбиғәт биләмәһендәге объект тип билдәләнә. Яңылыҡ республика …
Continue reading ‘Һәйкәлдәр яҡлауға мохтаж’ »


text:
Рөстәм Хәмитов Башҡортостанды Юғары лигала күрһәтерлек КВН командаһы төҙөргә ҡушты
Башҡортостан Президенты «Башҡортостан Республикаһының Шаяндар һәм Отҡорҙар Клубы» Төбәк йәмәғәт йәштәр ойошмаһының мөрәжәғәтен хупланы һәм төбәк исеменән Юғары лигала сығыш яһарлыҡ республика КВН командаһын ойошторорға ҡушты.
Хәҙерге ваҡытта республикала 100-ҙән ашыу КВН командаһы иҫәпләнә, уларҙа 19 йәштән 26 йәшкә тиклемге 1,5 меңләп активист ҡатнаша.
Республикала шулай уҡ 15 КВН лигаһы эшләп килә, шул иҫәптән БР Юғары асыҡ телевизион КВН лигаһы, «Молот» БР Йәштәр асыҡ КВН лигаһы, Нефтекама, Бөрө, Стәрлетамаҡ, Салауат, Октябрьский ҡалаларында лигалар, тип хәбәр итә БР Президенты матбуғат хеҙмәте.


text:
Шаран районында «Халыҡ бюджеты» аҡсаһына социаль-мәҙәни үҙәк төҙөлдө
Шаран районы Еремкино ауылында тантаналы шарттарҙа социаль-мәҙәни үҙәк асылды. Район хакимиәтенең мәғлүмәт-аналитика бүлеге начальнигы Рәил Мусин хәбәр итеүенсә, 25 миллион һумлыҡ объект «Халыҡ бюджеты» аҡсаһына төҙөлдө. Бер ҡыйыҡ аҫтында ауыл мәҙәниәт йорто, фельдшер-акушер пункты, китапхана урынлашҡан.
Асыу тантанаһы халыҡ байрамына әйләнде, уға район хакимиәте башлығы Илгиз Сәмиғуллин, Дәүләт Думаһы депутаты Рима Баталова, Башҡортостан Республикаһы Дәүләт Йыйылышы-Ҡоролтай депутаты Вадим Соколов, БР мәҙәниәт министры урынбаҫары Әнис Алтынбаев килде.
«ГрандКапиталСтрой» яуаплылығы сикләнгән йәмғиәте генераль подрядсыһы бер йыл самаһы ваҡыт эсендә бөтә төҙөлөш-монтаж эштәрен башҡара алған.
— Еремкино халҡы һәм барлыҡ Дүртөйлө ауыл биләмәһе өсөн был күптән көтөлгән ваҡиға, — тип үҙ тәьҫораттары менән уртаҡлашты урындағы хакимиәт башлығы Ләйсән Ғибәтова, — беҙҙең ағас клубыбыҙ урындағы артистарҙы ылыҡтырмай ине. Хәҙер ысын мәҙәниәт усағыбыҙ бар. Был ваҡиға Мәҙәниәт йылы алдынан булыуы, үтә лә ҡыуаныслы.


text:
Мортаза Рәхимов граждандар оборонаһы буйынса кәңәшмәлә ҡатнашты
20 майҙа Мәскәүҙә Башҡортостан Президенты Мортаза Рәхимов Рәсәй Федерацияһы Хөкүмәте Рәйесенең беренсе урынбаҫары Игорь Шувалов үткәргән граждандар оборонаһы проблемалары буйынса Бөтә Рәсәй кәңәшмәһендә ҡатнашты.
Кәңәшмә ошо көндәрҙә Бөтә Рәсәй күргәҙмә комплексы биләмәһендә үткән «Комплекслы хәүефһеҙлек-2010» халыҡ-ара күргәҙмәһе сиктәрендә ойошторолдо. Кәңәшмәлә ҡатнашыусылар Рәсәй Федерацияһы территорияһында граждандар оборонаһын ойоштороу һәм алып барыу мәсьәләләрен, шулай уҡ хәҙерге социаль-иҡтисади шарттарҙа халыҡты яҡлау буйынса сараларҙы тикшерҙе.
Форум эшендә федераль башҡарма власть органдары һәм Рәсәй Федерацияһы субъекттарының башҡарма власть органдары етәкселәре ҡатнашты.
***
Белешмә:
Башҡортостан Республикаһында граждандар оборонаһын тейешле кимәлдә һаҡлау һәм ғәҙәттән тыш хәлдәрҙе иҫкәртеү мәсьәләләренә айырым иғтибар бирелә. Предприятиелар тарафынан нефть һәм нефть продукттары түгелеүен иҫкәртеү һәм уларҙы бөтөрөү буйынса пландар эшләүгә контроль тормошҡа ашырыла. Тәбиғи һәм техноген ғәҙәттән тыш хәлдәргә мониторинг һәм уларҙы күҙаллау мәсьәләләре буйынса эш ойошторолған. Хәүефле объекттарға һәм Башҡортостан Республикаһы территорияларына паспорттар биреү тамамланған. Граждандар оборонаһының һаҡлау ҡоролмалары фонды торошона контроль буйынса эш үткәрелә.


text:
Ҡыш бабаймы, әллә Әхәтме?31-12-2014, 01:30 // Йәмғиәт // Баҫып сығарырға
Гөлдәриә ЙОСОПОВА, Башҡортостандың атҡаҙанған матбуғат һәм киң мәғлүмәт саралары хеҙмәткәре:
– Үҙемдең йылым килеүгә бик шатмын. Бынан ун ике йыл элек әхирәтем Неля Ғәйнетдинова: “Һинең йылың етә – бәхет көт”, – тигәйне. Был һүҙҙәр әллә фәрештәнең “амин” тигән мәленә тура килде, әллә ысынлап дөрөҫлөк бар, ул йыл минең өсөн эштә лә, ғаилә тормошомда ла бик уңышлы булғайны. Алдағы 2015 йылда ла шулай булыр тип ышанам.
Элегерәк эш урынында балалар өсөн Шыршы байрамы 1 ғинуарҙа була торғайны. Ҡыш бабай ролендәге билдәле диктор Әхәт Мортазин шиғыр уҡыған һәр баланы тәм-том менән һыйлай. Тик өйгә ҡайтҡас, улым миңә: “Әсәй, һин ни өсөн Ҡыш бабайға “Әхәт” тип өндәштең?” – тип әйтеп һалмаһынмы! Төрлөсә аҡланырға тура килде. Икенсе йылы, былай ауыҙ бешкәндән һуң, Яңы йыл бүләген шыршы төбөнә һалырға булдыҡ. Ул саҡта инде улым, ниһайәт, Ҡыш бабай миңә лә шыршы төбөнә бүләк һалған, тип йәнә мөғжизәгә ышаныуын белдерҙе.
Яңы йылға аяҡ баҫырға торғанда барлыҡ яҡындарыма, телевизор ҡараусыларға һәм гәзит уҡыусыларға бәхет, һаулыҡ һәм мөғжизә теләйем!
Венер ИСХАҠОВ, яҙыусы-сатирик:
– Беренсе класта яҡшы уҡыған өсөн Яңы йылда Мәжит Ғафуриҙың “Өс повесть” китабын бүләк иттеләр. Шунда шул тиклем шатланыуым! Хатта тулҡынланыуҙан төнө буйы йоҡлай алмағаным хәтерҙә. Бәлки, әҙәбиәткә, ижадҡа һөйөү шул мәлдә яралғандыр. Ул саҡтарҙа китап иң ҡиммәтле бүләк һанала ине. Унан Ҡыш бабай менән Ҡарһылыу биҙәлгән аттарҙа өйҙән-өйгә йөрөп күстәнәс таратҡан мәлдәр бала саҡтың иң матур хәтирәһе булып иҫтә ҡалған. Ҡыш бабай биргән өрөктәр, вафлиҙың тәме әле һаман телдә торған кеүек.
Илдар Байбулатов, тележурналист:
– Шөкөр, беҙҙең ғаиләлә “һарыҡтар” күп (көлә). Атайым да, үҙем дә, ҡыҙым да Ҡуй йылында тыуғанбыҙ.
Был хәл 2004 йылдың 31 декабрендә булды. Кәләшем менән төшкә тиклем эшләнек тә Әбйәлилгә ҡайтырға йыйындыҡ. Әммә күпме генә эҙләһәк тә, машиналы бер генә кешене лә тапманыҡ. Уйланыҡ, уйланыҡ та “попуткаға” сығырға булдыҡ. Ҡайтмайынса ла булмай, сөнки ауылда беҙҙе ҡыҙыбыҙ Алтынай көтә ине. Аэропортҡа автобус менән тиҙ генә килеп еттек тә юлда ҡул күтәреп торабыҙ. Биш минут та үтмәй, Учалыға китеп барған ғаилә беҙҙе ултыртып алды. Сермәнгә тиклем барып етһәк, артабан берәй әмәле сығыр әле, тип уйлайбыҙ. Инйәргә етер алдынан юлдаштарыбыҙҙың балаһы асыҡтым тип илай башланы. Кафеға туҡтаған арала беҙ Силәбе өлкәһенән килгән джипҡа күсеп ултырҙыҡ. Ул беҙҙе Әбйәлил районының Таштимер ауылы янында төшөрөп ҡалдырҙы. Шул ваҡытта Асҡарға китеп барған берәүҙәр беҙҙе район үҙәгенә тиклем алып барҙы. Шунда уҡ киләһе машинаға ултырып, Ишҡолға барып еттек. 400 километр араны бер ерҙә лә туҡтамай дүрт сәғәт эсендә үттек, тик бына 15 километр ҡалғайны, техника әҫәре юҡ, бер сәғәттән ашыу өшөп баҫып торҙоҡ. Йәйәү атларға йыйынып та бөткәйнек, елдереп “Ока” килеп туҡтаны. Шулай итеп, ул беҙҙе уҙып барған йылдың һуңғы минуттары һуҡҡанда ғына ауылға алып ҡайтып еткерҙе. Ошо ваҡиғанан һуң мин үҙемә машина һатып аласаҡмын тип һүҙ бирҙем. Һәм Яңы йылда изге хыялымды тормошҡа ашырып та ҡуйҙым.
Шәүрә ШӘКҮРОВА, яҙыусы, сценарист:
– Мандаринды бары тик Яңы йылға ғына һатып алалар, тип уйлай инем бала саҡта, сөнки әсәйем шыршыны нәҡ шул емеш һәм кәнфиттәр менән биҙәй торғайны. Атайым ул саҡта Мәскәүҙә аспирантурала уҡый ине. Әллә уйынсыҡтарға шул заманда ҡытлыҡ булдымы, әллә әсәйебеҙ шулай итеп шатландырырға теләнеме икән? Һәр хәлдә, ошо көндө түҙемһеҙлек менән көтөп ала инем. Үҙе ниндәй шатлыҡ: дефицит тип иҫәпләнгән тәмлекәстәр байрам ағасына эленә! Анау ялтыр тышлы “Творожный сырок” бигерәк татлы ине. Беҙҙең ғаиләләге был йола оҙаҡ йылдар дауам итте.
Мин үҙемә бер хәйлә лә таптым. Теге тәмле кәнфиттәрҙе бүтәндәр күрмәгәндә алып ашайым да, һиҙмәһендәр өсөн эсенә ҡағыҙ төрөп, йәнә элеп ҡуям. Аҙаҡ Гөлдәр һеңлем шул кәнфитте асһа, эсендә ҡағыҙҙы күреп, илай торғайны. Был бала саҡ хәтирәләренең иң ҡыҙыҡтарының береһелер, моғайын.
яҙып алды.